ئه‌نجوومه‌نی ئاسایشی هه‌رێمی كوردستان ڕاگەیەندراوێکی بڵاو کردەوە | Rwmal | ڕووماڵ\nده‌ستپێك هه‌واڵی كوردستان ئه‌نجوومه‌نی ئاسایشی هه‌رێمی كوردستان ڕاگەیەندراوێکی بڵاو کردەوە\nئه‌نجوومه‌نی ئاسایشی هه‌رێمی كوردستان ڕاگەیەندراوێکی بڵاو کردەوە\nله به‌رواری: ته‌مموز 26, 2019 بێ لێدوان\nئه‌نجوومه‌نی ئاسایشی هه‌رێمی كوردستان ده‌قی دانپێدانانی ئه‌نجامده‌رانی كرده‌وه تیرۆریستییه‌كه‌ی هه‌ولێر بڵاوده‌كاته‌وه، كه تێیدا کارمەندێکی کونسوڵخانەی تورکیا لە هەولێر بە ناوی (عوسمان کۆسە) و دوو هاووڵاتی هەرێمی کوردستان بەناوەکانی نەریمان (عوسمان محەمەدعەلی) و (بەشدار رەمەزان ساڵح) بوونە قوربانی.\nئه‌نجوومه‌نی ئاسایش راشیده‌گه‌یه‌نێت، رووداوەکە تیرۆریستییە و چەند مانگێک لەمەوبەر لەلایەن بەرپرسێکی پەکەکە، بەناوی فاتیح (بۆتان) لە قەندیل پلانی بۆ داڕێژراوە بە ئامانجی تیرۆرکردنی کارمەندێکی کونسوڵخانەی تورکیا و سەرەنجام تێکدانی ئاسایشی هەرێمی کوردستان.\nده‌قی راگه‌یه‌ندراوه‌كه‌ی ئەنجوومەنی ئاسایشی هەرێمی کوردستان:\n“رۆژی چوارشەممە 7/17/ 2019 رووداوێکی تەقەکردن لە رێستورانتێکی شاری هەولێر روویدا کە لە ئەنجامدا کارمەندێکی کونسوڵخانەی تورکیا لە هەولێر بە ناوی (عوسمان کۆسە) و دوو هاووڵاتی هەرێمی کوردستان بەناوەکانی نەریمان (عوسمان محەمەدعەلی) و (بەشدار رەمەزان ساڵح) بوونە قوربانی.\nهێزەکانی ئاسایش و دژە تیرۆری کوردستان توانیان لە ماوەیەکی زۆر کەمدا شەش کەس لە پەیوەند بەم رووداوەدا دەستگیر بکەن کە سێ کەس هاووڵاتی تورکیان لە نێویاندا ئەنجامدەری سەرەکی رووداوەکە بەناوی (مەزڵوم داغ). سێ کەسیش لە هاوکار و یاریدەدەرانی ئەنجامدەرانی رووداوەکە هاووڵاتی هەرێمی کوردستانن. هەروەها چەند کەسێکی دیکەش کە پەیوەندییان بەم رووداوەوە هەیە و لە رووی یاساییەوە داواکراون بەدواداچوون لە سەریان بەردەوامە.\nبە پێی دانپێدانانی تۆمەتباران، رووداوەکە تیرۆریستییە و چەند مانگێک لەمەوبەر لە لایەن بەرپرسێکی پەکەکە بەناوی فاتیح (بۆتان) لە قەندیل پلانی بۆ داڕێژراوە بە ئامانجی تیرۆرکردنی کارمەندێکی کونسوڵخانەی تورکیا و سەرەنجام تێکدانی ئاسایشی هەرێمی کوردستان. هەر بەپێی دانپێدانانی ئەنجامدەری سەرەکی رووداوە تیرۆریستییەکەش، هەردوو هاووڵاتییەکەی هەرێمی کوردستان تەنیا بە گومانی ئەوەی پاسەوانی دیپلوماتەکەی تورکیان کوژراون.\nلێرەدا دەقی دانپێدانانی تۆمەتبارانی رووداوە تیرۆریستییەکە دەخەینەڕوو. لەبەر رێزگرتن لە کەسوکاری قوربانییەکانی ئەم رووداوەش ساتی تەققەکردنەکە لێڵ کراوە.


کوردیپێدیا - لەماوەی دوو رۆژدا 26 هەزار گەشتیار هاتوونەتە هەرێم\n📊 لەماوەی دوو رۆژدا 26 هەزار گەشتیار هاتوونەتە هەرێم | پۆل: ئامار و راپرسی | زمانی بابەت: 🏳 کوردیی ناوەڕاست\nلەماوەی دوو رۆژدا 26 هەزار گەشتیار هاتوونەتە هەرێم\nوتەبێژی دەستەی گەشتوگوزاری هەرێم رایدەگەیەنێت: بەبۆنەی پشووی نیوەی ساڵەوە 26 هەزار گەشتیاری عێراقی سەردانی هەرێمی کوردستانیان کردوە.\nنادر رۆستی، وتەبێژی دەستەی گەشتوگوزاری هەرێم بە دواڕۆژی راگەیاند: بەبۆنەی پشووی نیوەی ساڵ لە قوتابخانەکانی عێراق لە رۆژانی 1و 2ی شوبات، زیاتر لە 26 هەزار گەشتیار بۆ بەسەربردنی پشووەکانیان هاتوونەتە هەرێمی کوردستان.\nوتیشی: لەڕۆژانی دواتر هاتنی گەشتیاران بەردەوامبووە کە بووەتەهۆی جوڵەیەکی باش بۆ بازاڕەکانی هەرێم.\nئاماژەی بەوەشکرد: ساڵی رابردوو زنجیرەیەک کۆبوونەوە لەنێوان دەستەی گەشتوگوزاری هەرێم و عێراق و کۆمپانیا گەشتیارییەکان ئەنجامدراون بۆ داڕشتنی پلانی گەشەپێدانی کەرتی گەشتیاری و ئەمساڵیش پلان دانراوە رێژەی هاتنی گەشتیاران بۆ ناو هەرێمی کوردستان زیاتر بکرێت بەراورد بە ساڵی پار، چونکە ساڵ لە دوای ساڵ شوێنە گەشتیارییەکانی هەرێم زیاتر بە دیار دەکەون و ناوبانگ دەردەکەن لە وڵاتانی تر.\nروونیشیکردەوە: کاتێک گروپی گەشتیاری دێنە هەرێم رێبەرێکی گەشتیارییان پێدەدەرێت، بۆ ئەوەی بتوانن بە ئاسانی شوێنە گەشتیارییەکانیان پی ئاشنا بکرێت و لەناوخۆشدا هاوکاری زۆری گەشتیاران دەکرێت و لە رووی ئەمنیشەوە پارێزراو دەبن کە لایەنێکی گرنگە بۆ ئەوەی گەشتیار زۆرتر سەردانی هەرێم بکەن.\n➕ ئەم بابەتە لەلایەن: (هاوڕێ باخەوان)ەوە لە: Feb 6 2019 9:18AM تۆمارکراوە\n👌 ئەم بابەتە لەلایەن: (نالیا ئیبراهیم)ەوە لە: Feb 6 2019 9:27AM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (نالیا ئیبراهیم)ەوە لە: Feb 6 2019 9:27AM باشترکراوە\n📊 ئامار بابەت 382,964


پڕۆژه‌ی دانه‌وه‌ی قه‌رزی فه‌رمانبه‌ران له مووچه پاشه‌كه‌وتكراوه‌كان ده‌درێته‌وه حكومه‌ت\nئه‌نجومه‌نی پارێزگای هه‌ولێر جارێكی دیكه به چه‌ند گۆڕانكارییه‌كه‌وه پڕۆژه یاسای دانه‌وه‌ی قه‌رزی سه‌ر فه‌رمانبه‌ران و مووچه خۆران له مووچه پاشه‌كه‌وتكراوه‌كانیان ئاڕاسته‌ی حكومه‌ت ده‌كاته‌وه و جێگری سه‌رۆكی لیژنه‌ی دارایی ئه‌نجومه‌نه‌كه‌ش روونكردنه‌وه ده‌دات.\nخانزاد مام وسوو، جێگری سەرۆکی لیژنەی دارایی له ئەنجومەنی پارێزگای ھەولێر بە ماڵپەڕی فەرمی پارتی راگەیاند: "ئه‌مڕۆ سێشه‌ممه ئەنجومەنی پارێزگای ھەولێر کۆ دەبێتەوە و تیایدا پڕۆژەی دانەوەی قەرزی فەرمانبەران لە پاشەکەوتی مووچە لە لایەن حکومەتەوە کە پێشتر ئاڕاستەی حکومەتیان کردبوو و بەھۆی قەیرانی داراییەوە جێبەجێ نەکرا، ئەم جارە دووبارە پێداچوونەوەیەکی وردی پیادا دەکەن و کۆمەڵێک گۆڕانکاریشی تیادا دەکەن و ئاڕاستەی حکومەتی دەکەنەوە، چونکە ئێستا دۆخی ئابووریی ھەرێمی کوردستان باشتر بووه".\nخانزاد مام وسوو وتیشی: "جگە لەوەی حکومەت قەرزاری فەرمانبەرانە، ھاوڵاتیانیش قەرزاری حکومەتن، بۆیە دەتوانرێت لە رێگەی ئەو پڕۆژەیەوە ئەو کێشەیە چارەسەر بکرێت، چونکە زۆرێک لە ھاوڵاتییان قەرزی کەرتی وەبەرھێنانیان لایە کە پێویست بووە بە شێوەی قیست بیدەنەوە و بەھۆی پاشکەوتکردنی مووچە نەیانداوەتەوە، بۆیە داوا دەکەن پڕۆژەکە کارا بکەینەوە و ئاڕاستەی حکومەتی بکەینەوە، بۆ ئەوەی حکومەت ھاوکارییان بکات و بتوانن قەرزی خۆیان بدەنەوە".\nراشیگه‌یاند: دوای ئەوەی کە ئه‌مڕۆ پڕۆژەکە ئاڕاستەی حکومەت دەکەن، دواتر ھەوڵ دەدەن حکومەت کار بەو پڕۆژەیە بکات، بۆ ئەوەی مووچەخۆران لێی سوودمەند بن و ئەو بارە قورسەی سەرشانیان ھەندێک سووک بکرێت.\nعیراق یه‌ك ملیۆن ته‌ن گەنمی ناوخۆ دەكڕێت


لە ڕوانگەی خەونەکانمانەوە… – Denegkan\nلە ڕوانگەی خەونەکانمانەوە…\nbyمەدیحە\tDecember 5, 2012\tگشتی\nلە مێژووی هەر وڵاتێکدا و تەنانەت هەر هەرێمێك یا شار و شارۆچکەیەكدا زەمەنی پاش بارگەکراو بە خەبات و شۆڕش کەی بێت دەبێت گۆڕانێكی پۆزێتیڤ لەگەڵ خۆیدا پەلکێشی لاپەرەکانی مێژوو بکات و بەرنامەیەکیتر بە دیزاینێکیتر و شێوازێکی نوێی داواکاری و لە قاوغی سەردەمێکی پڕ لە خواستی نوێ بۆ جەماوەر ئامادە بکات، لە ڕوانگەی دەستکەوتەکانی شۆڕشی ڕزگاریخوازی گەلی کورد لە کوردستانی باشور، هەر سەرەتا نیوەی کوردستان ناوی ناوچە دابڕاوەکان یا کێشەلەسەرەکانی لێ نرا و کە ئەمە خۆی لە خۆیدا لەدەستچوونێکی گەرماوگەرمی ئەو ناوچانە بوو بۆ کورد لە ساتێکی زۆر لاوازی سیاسەتی ناوەند لە بەغدا، دیارە وەکو هەمیشە جەماوەر لە پرسە چارەنووسسازەکانی خۆیدا بێ ئاگاو بێ پرسە و لەگەڵ بڕیارە ژێرخانەکاندا بەیەك نامۆیە و ناچار پەلاماری ڕاگەیاندنە گشتییەکان دەدات بۆ هەڵکڕانی هەندێك زانیاری کە بۆ کورد لەو ناوچە بەناو دابراوە هێشتا هەر هەواڵ و بڕیاری دڵتەزێن و نائارامن و هێشتا لۆکالێکە بارگەکراو بە شۆڕش بەبێ سەرکردایەتی شۆڕش و هێشتا گۆڕانەکان خەڵکی ئەو ناوچانە پەلکێشی نێو ترژیدیاکانی ڕابووردوو دەکەنەوە.\nبۆ شارێکی وەکو کەرکوك خاوەنی جەماوەرێکی کۆڵنەدەرو ئازاو پشوودرێژ و ئەوەندە سوور لەسەر بڕواو هیواو ئەوەندەش دوور لە بەرنامەی جیددی پاش پرۆسەی ئازادی دەبینین مەودای نێوان بیرکردنەوەی جەماوەرو وابەستەبوونی کوردی ئەم شارە بە خۆڵی ژێر پێی خۆیەوە لەگەڵ دەستکەوتی سیاسی نوێنەرو سەرکردەکانی لە ناوەند چەندە مەودایەکی فراوانە، دەبینین چەندە ڕوحی ئەم شارە خۆی لە بێ هیوایی دوور ڕادەگرێ و چەندەش تا ئێستا هەناسەیەکی هیوای هەڵنەمژیوە، چەندە ڕێگای سەفەری بەرەو ئازادی لێ دەکوژێتەوەو هەر ڕچەڕێ دەگرێتەوە بەر، چەندە بە زەبری بڕواو سووربوون لەسەر ئیرادەی خۆی دۆڕان دەڕوخێنێت، ئەوە گەرموگوڕی حزب و سەرکردەکان نین کە بەردەوامی بە ویستی ئەم شارە دەدەن بۆ نەدۆڕان و گەیشتن بە دەستکەوتەکان بەڵام ئەوە گەرموگوڕی حزب و سەرکردەکانە بۆ شەڕی ڕەنگ و دابەشبوونی هێز و هێنانەکایەوەی ڕکابەری و ڕق لە نێو جەماوەری شارێك کە تەنها بۆ لەناوبردنی ڕەنگی چەوسانەوە لە خەباتدا بوو نەك بۆ زۆرینەی ڕەنگێك، خاوەنی ڕەنگەکان پێگەی ڕەنگی خۆیان لە پێگەی چارەنوسی شارەکە بۆ لەپێشترە بۆیە ڕەگی هەموو دامودەزگاکانیان دابەش کردو تەنانەت پەروەردەشیان شێوان، شارێك مێژوویەکی خاوێن لە خۆبەختکردن لە خۆ دەگرێت، شارێك خەونی نەوەکانی ئەمڕۆی لە قاوغی چەندەها خەونی تر و لە شەوەزەنگێکی تاریکترا دەبینرێت، شارێك خاوەنی چەندەها درامای مەزن لە ڕۆژگارێکی سەخت و دژوارداو ئێستاش دەبێت بۆ بەرەنگاربوونەوەی ئۆپەراسیۆنی دیجلە و دژایەتی فاشیست و داکۆکی لە مانەوەی ( هیچ نەبێ وەکو جاران ) دەبێت ڕابووردوو دوبارەبکاتەوەو پاش شۆڕشیش گۆڕانێکی بنەڕەتی بەرەو ساماڵی ئازادی پەلکێشی نەکردو بەڵکو بەداخەوە زیاتر بەرەو ئاڵۆزی و ڵێڵبوونی داهاتوو دەیبات.\nئەو ڕۆژەی لە هەڵبژاردنی ٢٠٠٩ کورد یەك لیست نەبوو و لە دۆڕانی دەنگەگان زیاتر هیچی نەبەخشییە ئەم شارە، ئەوە ڕەنگەکان بوون هێزی کوردیان لاواز کرد، ئەو ڕۆژەی بە هیچ پێوانەیەك ڕۆژی براجیایی نەبوو هەر ئەو ڕۆژەش کۆمەڵێ بەهای خەونمان بەرەو گۆڕستان بەڕێخست و دەنگی سی هەزار کەس بوو بە هیچ، ئەو ڕۆژەی پرسە نەتەوەییەکە بوو بە دووەم خاڵ و پاش پرسە حزبییەکە یا ڕەنگەکە کەوت کە ئەمە لەهەر پارچەیەکی کوردستان بکرایە نەدەبوو لە کەرکوك و ناوچە بەناو دابڕاوەکان بکرایە.\nئاشکرایە کە ڕابووردووی تاڵی ئەم وڵاتەی ئێمە لەگەڵ ڕژێمی دیکتاتۆریدا بووە هۆی بە نهێنی کارکردنی پرۆسسەی خۆڕۆشنبیری کردنی خۆمان، واتە زۆر جار بۆ دەستکەوتنی کتێبێك بۆ خوێندنەوە چەندەها لاڕێ و پێچوپەنا گیراوەتەبەر، لە سەرەتای حەفتاکانەوەو تا پرۆسەی ئازادی هەموو دەقێکی باش یا تەنانەت تیورییەکی مرۆڤدۆستیش بووبێت هەر یاساغ بووە، لەگەڵ هەموو ئەمانەشدا خۆشترین کات ئەو کاتە بوو کە ئەو کتێبەمان دەستدەکەوت و دەمانخوێندەوەو دەستاودەستمان پێ دەکرد، خۆپڕچەککردنی ڕۆشنبیران لەو ڕۆژگارە سەختەدا بە خوێندنەوەو توینوبوونی ئەو کاتەی خەڵك بۆ بڵاوکراوەی نوێ و بەرهەمی ئەدەبی و فەلسەفی و ئابووری و سیاسی و زانستی لە ڕوخساری زۆربەیان هەست پێدەکرا، دیارە ئەم توێژە لە کەسانێکی جۆراوجۆر و ئاراستەجیاوازی کۆمەڵگا پێکدەهات. هەر ئەو ڕابووردووە تاڵەش بوو کە مەیدانی ژیانی کردە کایەیەك تەنها بۆ ترس و بۆ شەڕی درێژخایەن و هەموو ژیانی لە ڕەنگی چەك و سەربازی و داکۆکی ناعادیلانە هەڵکێشا و ئازوقەکەشی گەنجی هەموو نەتەوەکانی ئەم وڵاتە بوون و هەر ئەم بارە نائارامەش بوو کە زۆربەی دانیشتوانی بەرەو هەندەران بەڕێخست و بەتایبەت گەنجەکان کە هێزی ڕاگرتنی هەموو کۆمەڵگان و بنەمای پێشکەوتنی کولتوری و بنەمای وزەی کار و گەشەی زانستن، هەر بە حوکمی ئەو کۆچ و تەرحیل و دوورکەوتنەوەو پەرتەوازەبوونە بەشێکی زۆری خەڵك لە کوردستان دابڕان لەوانەش هەندێ لەو ڕوناکبیرانە.\nپاش پرۆسەی ئازادی و ڕوخانی ڕژێم و بەتایبەتی بۆ کورد لە شاری کەرکوك دەرگای جیهانێکی نوێ و بێ سانسۆر بەرەو کتێب و خوێندنەوەو چاپ و بڵاوکردنەوە کرایەوە، زۆر لە بە‌هرەو توانا کپکراوو نووستوەکان بەئاگا هاتن و تا ئێستاش سەرقاڵی کردنەوەی دەرگای نوێ و هاوچەرخن بەڕووی ژیاندا، تا ئێرە ئەو خاڵانەن کە مێژوویەکی نزیك لە خۆ دەگرن بەڵام لێرەدا ئەوەی کە دێتە کایەوەو دەبێتە پرسیار: ئەرکی ئەو توێژە پڕچەکە لە زانست و ڕوناکبیریە چییە؟ ئەرکی ئەو توێژە بۆ ئێستاو بۆ داهاتوو چییە؟ لەسەر بنەمای ئەو داهاتە ڕۆشنبیرییە کەڵەکەبووەو ئەو سوودمەندیە لە کلتورو سیاسەت و زانستە مرۆییانەو ئەو بەریەککەوتنە لەگەل کەلەپوری تاراوگەدا کۆمەڵێك بۆچوون و تێڕوانین لەدایك دەبن کە دەکرێ ببنە سەرچاوەیەك بۆ خزمەت بۆ تازەگەری بۆ یەکخستنەوەو کۆکردنەوەی چەمکە بەربڵاوە گرنگەکانی نێو کۆمەڵگا.\nبەحوکمی تۆڕە ئەلەکترۆنی و گەشەی زانست و نێتەوە ئەمڕۆ مرۆڤ دەتوانی ئامادەیی خۆی لەسەر هەر بستێکی ئەم دونیایە بسەلمێنی بەبێ جوڵەی خۆی، لێرەدا ئەرکی کۆکردنەوەی چەمکەکانی ڕوناکبیری و بەرجەستەکردنی لە خودی مرۆڤ خۆیدا دەیخاتە بەرامبەر مەسئولیەتێکی دیکە و دەیسپێرێ بە قۆناغێکی دیکە بەرامبەر بە نەتەوەکەی ئەویش ( ئەرکی لێپرسراوێتیی ) ە ، ئەرکی ڕوناکبیریش و بەتایبەت بۆ کەرکوك ئەرکی بەشداری بوونە لە قۆناغی نوێی ڕووبەڕووبوونەوەی بارودۆخی ئێستای ئەم شارە، ئەرکی ئەو ڕوناکبیرانە لەسەر پرسە هەنوکەییەکان و بەردەوامی و وابەستەبوونیان بە ڕووداو و ئەو گۆڕانانەی لەم شارەدا ڕوویدا و ڕوودەدەن، بەڕای من نوسەر نوسەری هەر بوارێك بێت چ چیرۆك یا شیعر یا شانۆگەری یا هەر بابەتێکی تر ئەوەندە بەس نییە کە بەرهەمەکەی و داهێنانەکەی لەو کایەیەدا قەتیس بکات، دەبێت پەیامی خۆی ناوبەناو بەرەو هزری جەماوەر ڕۆ بکاو لە کاتی پرسە چارەنووسسازەکاندا ئامادەبوونی خۆی بسەلمێنێت.\nپێم وایە ئامادەبوونی دەنگی ئەو ڕوناکبیرانەی تاراوگە لەم شارەداو لەم ساتە هەستیارەدا ئەرکێکە لەدەستدان و پشتگوێخستنی زیان بە ئارامی ویژدانمان دەگەیەنێت، هەموو ئەوانەی لە سایتە ئەلکترۆنی و بڵاوکراوە جۆراوجۆرەکان دەنووسن دەتوانن چمکێکی دنیادیدەیی و تەجروبەو شارەزایی و کەڵەکەی زانستیان پەلکێشی نێو شاری کەرکوك بکەن و شەپۆلێکی مەعریفی و فەلسەفی لە چوارچێوەی ڕاوبۆچۆن و پێشبینی و دەنگ و ڕەنگی توانایان لە نێو پێداویستییە ڕوحی و ناڕوحیەکانی جەماوەری ئەم شارەدا جێبکەنەوە.\nڕۆژگارێك بوو ئێمە خەونمان بەوەوە دەبینی کە بە ڕاشکاوی بنوسین و ڕاگەیاندن بکەینە مینبەری بیروڕاکانمان و دەبوایە کۆی مەبەستی نوسینەکانمان لە کۆمەڵێك قاوغی لوغز و ئاماژەی نادیاردا بئاڵێنین و لە مانا ڕاستییەکەی بیشارینەوە، بۆیە لە ڕوانگەی ئەو خەونانەمانەوە و لە گۆڕەپانی ئەمڕۆی کەرکوك دەتوانین دەنگمان لەسەر کۆی مەسەلەکاندا بە ڕاشکاوی هەبێت.\nPrevious شەری عەرب – کورد و فەقیرحالی کوردان … فـازیـل شـەورۆ\nNext لە جەلەمۆرد ەوە بۆ سوید ….عومەر محەمەد


چیرۆکی فەرماندە (دووابەش) - قەڵەم\nئێوارەیەک دوو کوڕەکەی دەبنە میوانی و هەتا درەنگان پێکەوە دادەنیشن. ئەمە یەکێک لەو دەگمەن شەوانەیە بەم شێوەیە یەکدەگرنەوە. کەس نازانێ داخۆ بیری دایکیان دەکەن یان نا. داخۆ جێگای خاڵییە یان نا. فەرماندە بۆخۆی زۆری حەز لەم پێکەوە دانیشتنانەیە، بەڵام کوڕەکانی بەدەمییەوە نایەن. هی گەنجیەتییە یان هی دۆخی تازەیان، نازانێ. هەڵبەت گرینگ نیە. گرینگ ئەوەیە دراوسێن و هەروەها لە کۆبوونەوەکاندا دەتوانن بەردەوام یەکتر ببینن. لە دووای نانخواردن کە وەک هەمیشە فەرماندە تەبەق تەبەق شیشە جۆراوجۆرەکان ئاودیودەکا، بەدەم خواردنەوەی یەکێک لە باشترین شامپانیاکانی دیاریی یەکێک لە هاوڕێیان لە فەڕانسەوە، سەیری فیلمێکی وێستێرن دەکەن. هەڵبەت کوڕە بچوکەکەی بەگوێرەی عادەتی هەمیشەیی خەریکی خواردنەوەی عارەقە! عارەقە هەرزان باییەکان. هیچ مەزەیەکیشی پێوە ناخوا. یەک لە دووای یەک هەڵیدەدا و لە تەلەفزیۆنەکە مۆڕدەبێتەوە. فەرماندە کەیفخۆشە. پێدەکەنێ و قسەدەکا،... قسەدەکا و پێدەکەنێ. تەنیا کوڕە گەورەکەیەتی بەدەمیەوە دەکەنێ. باس باسی نیشتمانە. فەرماندە پێی وایە ئەگەرچی یەکجار دژوابوو بەڵام توانیویانە نیشتمان بخەنە سەر رەوتی ئاسایی خۆی و ژیان وەهای لێ بێ کە دەبووایە ببێ! روودەکاتە کورە گەورەکەی و دەڵێ کە بیری سەردەمی شاخ دەکەومەوە لام سەیرە ئیستا ساڵانی ساڵە لێرە دانیشتووم، لەم خانووەدا، لەبەینی خۆمانادا بێت باوەڕناکەم، دیارە ئەو سەردەمانە بەم هیوایەتەوە دەژیاین، جا گەر هیوامان نەبووایە قەت ئەوەمان پێنەدەکرا، بەڵام هاوکات باوەڕیشم نەدەکرد بەم شێوەیە بە دەستمانەوە بێت، دامنابوو بە جۆرێک لە جۆرەکان لەگەڵ دیکتاتۆر بسازامایە. ئاخر ئەو بەو جبەخانە و جوندییە بێ ئەژمارانەوە و ئێمەیش بە چەند کەسی قونهەڵپچڕاوەوە. لێرەدا فەرماندە قاقا دەیداتە پێکەنین. دەڵێ رەنگە پێتان سەیربێت وادەڵێم، دەی وا بوو ئیتر. مەگەر ئێمە چیمان هەبوو، ها چی؟ تەنیا چیاکان. هەتا بۆمان سەردەکەوتن بڕستیان لێدەبڕا و ئیتر دەست لێوەشاندنیان زۆر سادەبوو. ئەیچۆن من ئیستا بە ئیستایش باوەڕناکەم. بگرە جیهانیش حەپەسا. لێرەدا دەنگی نزمدەکاتەوە. خوا ماڵی ئەو خەڵکە ئاوابکا، ئەرێوەڵڵا، ماڵی ئەو خەڵکە. من ئیستایش بە ئیستا نازانم چۆن بوو ئاوا جووڵان. دەزانی دیارە ئێمە هەر لەسەرەتاوە خەومان بەمەوە دەبینی، بەڵام کەمکەم بەو ئاکامە گەیشتبووین، یەعنی گەیشتبووم کە نابێ،... ناکرێ. کەچی کرا. بەرهەرحاڵ ماڵیان ئاوەدان. ئەشا ئەشا سەیری ئەو ماڵ وێرانەکە (ئاماژە بە تەلەفزیۆنەکە دەکا) چۆن چۆنی بە یەک دەمانچە هەموو ئەو خوێڕیانە دەتۆپێنێ، حەک ماڵی نەشێوێ بۆ دەستوبردی، ئێمەیش وەها بووین، یەعنی هاوڕێیانمان، رێک لەم فیلمانەمان دەکرد. ئەوەی نەترسێ ئاوەهایە، بۆی دەڕواتە پێشەوە، دیارە کەمێک زیرەکیشی دەوێ،... ئەیچۆن! لێرەدا ئەوەی وا خەڵکە خوێڕییەکەی کوشتبوو سوار ئەسپە سپییەکەی بووەوەو لەناو شار دەرچوو و رووی لەو شاخەی کرد وا شار لە داوێنیدا بوو. مۆسیقایەکی خۆش لە ژوورەکەدا دەنگی دایەوە. فەرماندە گوتی چاوتان لێیە، ها چاوتان لێیە، ئاگاتان لە ئەسپە سپییە، حەک ماڵم بەقوربانی! حەک یادت بەخێر چاوگەشە دڵ وریاکەم. ئەو خوێڕیانە کوشتیان. ئێمەیش ئاوا بووین، تەنیا ئەوەیکە کەس نەبوو دوواتر مۆسیقامان بۆ لێبدات هەهەهە... دیارە ئەمە فلیمە، بەڵام خۆشە، ژیان تیایا جۆرێکی ترە، بەڵام باوەڕکەن گەر لە دڵی خۆماندا ئێمەیش مۆسیقامان لێبدایە ئەوا رێک وەک ئەم فلیمەی لێدەهات هەهەهە... بەڕاستی ئەوجا دەبوو بە فلیم! جووت براکە لە یەکتریان رووانی لەوەدەچوو بچووکەکە زۆر حەزی بەم وشانە نەبێت. هەر کەسی تر ئەم قسەی بکردایە ئیستا دەیانگرت و راپێچی زیندایان دەکرد. دەمیان پڕدەکرد لە فیشەک. ئاخر مەگەر دەکرێ مرۆڤ هەرچی بەدەمدا هات بیڵێ و رێزی تیانەبێ، ئەویش لەسەر ئەو سەردەمانە، سەردەمی سەدان و هەزاران شەهید؟ ئا، پێڵاو دەبڕنە دەمیان.\nلەگەڵ کۆتایی فیلمەکە و نووسینی ناوەکان، هەرسێکیان دوواپێک هەڵدەدەن و براکان ماڵئاوایی دەکەن. فەرماندە هەستدەکا کتوپڕ ژوورەکە زۆر بێدەنگ و چۆڵ بوو. دڵی گیرا. گەڕایەوە درگاکە بکاتەوە و لە کوڕەکانی بڕوانێتەوە، بەڵام پەشیمان بووەوە. بەخۆی گوت خەریکی پیردەبی خەپە! خەپە پیریش ببوو. زۆرجار بە جوانی هەستی بە هەناسەی سواری خۆیدەکرد. هەستی بە جەستەی قورسی خۆیدەکرد. ئەمە یەکێک لە نیشانە گرینگەکانی پیری بوو. جومگەکانی دێشان. هەرچۆنێک حسێبی دەکرد لانیکەم چل کیلۆ زیاوەزنی هەبوو. براڕۆ جا ئەمە بە کێ دادەبەزێ!؟ وەڵامی خۆی دەدایەوە و دەیگوت بە کەس! رەنگە لە دووای ئەسپە سپی و کەرەشین نۆرەی گۆچان بێت. خراپ نیە. 'چرچیل'یش هەیبوو. بە سەبیلەکەیەوە. نیشتمانیش بەم شێوەیە فەرماندەی لە داهاتوودا لەبیردەمێنێ. فەرماندە گومانی لەوەدا نیە لە چرچیلیش موهیمترە. ئاخر ئەم وڵاتێکی رزگارکرد، بەڵام ئەو وڵاتەکەی بە رزگارکراوی پێدرابوو. نا، جیاوازییەکە زۆرە. دەبا ئەو پیاو بووایە و یەک تاقە رۆژ چییە خۆی لەو شاخانە راگرتایە. ئەبەد نەیدەتوانی،... ئەبەد! دڵنیا لەم بۆچوونەی خۆی تەلەفزیۆنەکە بە کۆنتڕۆڵەکە دەکوژێنێتەوە و دەچێ لەسەر مۆبلەکە دادەنیشێتەوە. فەرماندە دەزانێ کەم کەس لەم ژیانەدا دەگاتە ئاواتەکانی خۆی. دەزانێ ژیان و دونیا شوێنێکی ئاواتکوژە. کەچی ئەم ئەگەرچی ئاواتێکی یەکجار مەزنیشی هەبوو کەچی توانی بیگاتێ. ئەو ئەمەی بەوە لێکدایەوە کە ئاواتەکەی لەگەڵ ئاواتی زۆربەی خەڵکی لەیەکدەچوون. هەرچەند هەر ئەم لاسەروو کەوت. دیکتاتۆر رۆیشت. ئەمە خەونی هەموویان بوو، بەڵام هەموو نەیانتوانی بچنە جێگای دیکتاتۆر. نانا مەبەستم ئەوە نیە کە وەک دیکتاتۆریان لێ بێت، مەبەستم ئەوەیە بگەنە دەسەڵات. بەڵام خۆر مەگەر هەمیشە وەها نەبووە، مەگەر لە دەسەڵاتدا تەنیا یەک کەس یاخود چەند کەسێک نەبوونە، مەگەر جێی چەند کەس دەبێتەوە؟ ها چەند کەس؟ گرینگ ئەوەیە کەسەکە لە خەڵکی بێت و خەڵکی بە هی خۆیان بزانن، ئەلحەمدولیلا منیش هەم! من ئەوەم وا نیشتمان خەونی پێوەدەبینێ. فەرماندە پاڵ دەداتەوە. هەستدەکا سەری کەمێک لەگێژەوە دێت. رەنگە هی مەشرووبەکە بێت، یان رەنگە ماندووم.\nبە خۆی دەڵێ ئەمانە کەرن، نەفامن، لەخۆوە نیە منم بوومەتە سەرۆکی وڵات. ئەم کەرانە درەنگ لە شت دەگەن،... زۆر درەنگ! گەمژینە!\nئاە، نەکا خەوببینم،... نەکا!\nئەمشەو زەماوەندی کوڕی یەکێک لە هەڤاڵان بوو. کچی هەڤاڵێکی تری هێنابوو. زۆربەی هەڤاڵانی کۆن دەعوەتکرابوون. هەندێ هەڤاڵی تازەیش. شوێنی زەماوەندەکە بە هێزی پۆشتەو پەرداخی هەڤاڵانی دیکە گەمارۆدرابوو. هەتا چەند سەد میتر بەولاترەوە. دایرە لە دووای دایرە. ئەمە جگە لەو هێزە گەشتیانەی وا دوورتر دەسوڕانەوە و ئاگایان لە جووڵەی مێروولەیش بوو. تەنیا زەماوەند نەبوو، دەڵێی شوێنێکیش بوو بۆ خۆنوواندن. لێرە هەڤاڵان دوواهەواڵیان لەسەر روخسار و لەسەر باری دەروونیی یەکتر و بەگشتی لەسەر ئەوەی چەندە لەگەڵ ژیانیان مورتاح بوون، وەردەگرت. جۆرێک لە نومایشی سکۆرتەکانیش بوو. داخۆ هی کێ باڵابەرزتر، جوان چاکتر و لەهەمان کاتدا زیرەکتر دەهاتەبەرچاو. چاویلکەی رەش لە هۆڵەکەدا تەراتێنی بوو. لەهەموو چەشنێکی: خڕ، چوارگۆشە، لاکێش، بچووک، پان و... . هەموو دەچنە لای فەرماندە. زۆربەیان دەستی ماچدەکەن و لەبەردەمیا دەچەمنەوە. زۆرتر لە مەجلیسی شێخ و مەشایخ دەچێ. دەستی فەرماندە بۆنی گرتووە. دەستماڵی بۆنخۆشی دەگەیەنێ. بەڵام زۆر چاری ناکا. لەبەر خۆیەوە بیر لە حەمامەکەی دەکاتەوە. هەستدەکا گەر ئاوا بڕواتە پێش بۆگەن قڕیدەکا، بەڵام چاری نیە. دەبێ تەحەمولی بکا. لەکاتی ماچکردندا هەستی بە دیانە تاقمەکانیش کردبوو. چەند قێزەوەنن! وادیارە مرۆڤ هەتا پیرتر بێت بۆگەنتر دەبێ، یان رەنگە هی شتی ترە. بۆ وێنە هی ئەوەیکە هەڤاڵان چیتر وەک جاران نەماون. وەک ژیانیان، دەمیشیان بۆگەناوی بووە. سەرێک لەبەر خۆیەوە رادەوەشێنێ. لە راستیدا لەنێوان ژیان و دەم مەودایەکی یەکجار نزیک هەیە. چەند جارێک دەیەوێ ئەمردەرکا ماچکردن قەدەغەیە، بەڵام پەشیمان دەبێتەوە. ئەو دەبێ بەردەوام بیسەلمێنێ ئەوە فەرماندەی ئەم نیشتمانەیە و ئەوانی تر تەنیا هەن. وەک هەموو شتەکانی تر. ماچکردن و نەوینەوەکان گرینگن. دەربڕی ئاراستەی ژیانن. بەتایبەت ئاراستەی نیشتمان.\nلە زەماوەندەکە بە لێشاو پارە بەسەر بووکێدا شاباشکرا. بەستەلە دووای بەستە دۆلار. چەند کچۆڵەیەک بوونە بەرپرسی کۆکردنەوەی. دۆلارەکان بە حەواوە سووڕیاندەخوارد و پێچاوپێچ دادەبەزینە خوارەوە. بەسەر قژ و باڵای بووکێدا. هەندێکیان پێیەوە دەلکان. وەک بڵێی ئەوانیش حەزیان لێیە. هەڤاڵان پێدەکەنن. هەموویان سەریان بە پیت و بەرکەتی نیشتمان سوڕدەمێنێ. حەیف درەنگ گەیشتنێ. هەڵبەت ئیستایش درەنگ نیە. یەعنی قەت بۆ هیچ کارێک درەنگ نیە. گرینگ ئەوەیە مرۆڤ کۆڵنەدا، وەک هەڤاڵان. پیاو کە گیانی دا دەیشگاتە پارە. نەک پارە، بەڵکو خودی کونی پارەکە، رێک سەر خەزێنەکە. ئەو شوێنەی وا لێیەوە هەڵدەقوڵێ. وەک کانییەکانی نیشتمان. بگرە هەر لە ئەزەلەوە کانیاوەکانی نیشتمان ئاماژەبوون بەم راستییە. تەنیا دەبا خەڵکی زیرەک هەبا و بیخوێنێتەوە. مەگەر شاعیر کاتی خۆی نەیگوت خاکت گەوهەرە! هەڤاڵان دڵنیان فەرماندە کاتی خۆی لەمە گەیشتبوو. ئاە فەرماندە! فەرماندەی جەربەزە و زیرەک و کۆڵنەدەر! یەک دوو دانەیەک لە هەڤاڵان کە زۆریان خواردبووەوە لەسەر سەد دۆلارییەکان قاچیان هەڵخلیسکا و کەوتن، بەڵام بە خۆشییەوە سەلامەت دەرچوون و وەک فەرماندەیان لێنەهات ئەنجامیان ببێتە میزکردن لە حەوشەدا. دەڵێن هۆکارەکەی خواردنەوەیە. خواردنەوە جەستەی مرۆڤ سووک و نەرم دەکا، وەک سەردەمی منداڵیی لێدەکاتەوە، وەک پەڕ، نەرم دادەبەزیتە سەر زەوی و دوواتر لە پێکەنیندا برک دەکەی. هەڤاڵان ئەوەندە پێکەنین کە دەڵێی هەندێکیان میزیان کرد بە خۆیاندا و هەندێکیشیان لێیان بەربوو، بەڵام بەخۆشییەوە لەبەر دەنگەدەنگ کەس گوێی لێنەبوو. تەنیا چەند دانەیەک ئەویش ئەوانەی وا لە کۆنەوە یەکتریان دەناسی "هەتیو هەروا تڕکن ماوی؟" مەگەر تەخر دەکرێ! ئەویش لەم خێرو بەرکەتەدا! ئەسڵەن هەموو جەستە شل و سست بووەتەوە. ماسولکەکان هی ساڵان بوون. هی سەردەمی شاخ. ئیستا سەردەمی ورگە. کێ لە خانووە گەورە و کۆشک ئاساکاندا گوێی لە هەڤاڵانە. با 'با' رێگای خۆی بگرێتەبەر. بدۆزێتەوە. ئەوانیش گوناهن. رۆژە تاڵەکان بۆ هەمیشە تێپەڕیون. لە 'با'یش تێپەڕیوە. جا گوناهیان چییە هەروا دیل و یەخسیربن؟ نا، هەهەهە... هەڤاڵان لە بیری ئەوانیشدا هەن. سەردەمی ئازادییە.\nفەرماندە بەدەم گۆڕینی جلەکانییەوە بیر لەمە دەکاتەوە و بزەی دێت. بەڕاستی ژیان چەند خۆشە. ژیان لە هەموو کونج و کەلەبەرەکانی خۆیدا ماناوەردەگرێ. بەخوا شەوێکی خۆش بوو! شەوێکی درەنگی خۆشە. فەرماندە خەوی نایەت. ئەگەرچی ماندووە، بەڵام ماندوویی هی جەستەیە هی بیر و دەروونی نیە. بیری خولەی جامانەخوار دەکاتەوە، بەخوا چاکم خانووەکە لێ زەوتکرد، ئەو گەوادە هەر لە منداڵییە حەزی لە نۆکەری و حەزی لە مل حیزی بۆ دیکتاتۆر کرد. ئای چەندە خۆی بادەدا، دەی بخۆ، بەغدا نیوەی رێگات بێت! ئەمشەو لێرەوە شریتی عومری رابردوو وەک خەونێک دێتەوە یادی. هەتیو نەکا دوواساتەکانی ژیانت بێت؟ لەبەرخۆیەوە بزەیەک دەکا و کەمێک لەم حاڵەتەی خۆی دەترسێ. بیستوویەتی ئەوانەی دەمرن دوواساتەکانی ژیانیان زۆر خۆشحاڵن، هەر لەخۆوە خۆشحاڵن. بەڵام نا، ئەم لەخۆوە خۆشحاڵ نیە. خۆشحاڵیی ئەو هۆکاری هەیە. وێنەکان دێنەوە: باوکی، دایکی، پشیلەکانی سەر دیواری حەوشەیەکی تاریک، زیندان، راکردن، شاخ، دراوسێی یەکەم و دووهەم، دیکتاتۆر، ژنەکەی، مانگا و دوو بزنەکەی، کیۆپۆغڵی، مایینەکە، کەرەشین، وێنەکەی ئەو بەسەر کەرەشینەوە لە کاتی راپەڕین لە سەنتەری شار کە لەلای دراوسێکانی بوو، راپەڕین، نیشتمان... . بێ ئەژمارن بێ ئەژمار. هیچ شتێک بەقەدەر بیرەوەریی پیاوی شۆڕشگێڕ دەوڵەمەند نیە،... هیچ شتێک. تازە هەر بەشێکی یەک دنیا شتی تریشی لێدەبێتەوە. بەرهەڵبێنەکەی خام هەراوە هەر دەڕۆی و دەکراوە! پێدەکەنێ. هەستدەکا هەر هەموو بیرەوەرییەکان بە چاک و بە خراپەوە وەک یەکیان لێهاتووە. هەموویان خۆشن، هەموویان دڵخۆشکەرن. بەخوا ئەم کلتورەی ئێمە شتی خۆشی هەیە. ئەرێ هەیەتی. ئەگەرچی دەزانێ هەڤاڵان سەبارەت بە کەرەشین درۆیان لەگەڵ کرد و قەت کەلاکەکەیان نەدۆزییەوە تا جارێکی تر لە چاڵێکی قووڵتردا بیشارنەوە، بەڵام زۆر لای گرینگ نیە. تازە وێنەکەیش زۆر گرینگ نیە. لەو ساڵانە یەکجار تێپەڕیون. کێ لە بیریا ماوە. تازە گەر مابێتیش ئەوا هیچ مانای نەماوە. ژیان هەزار رووداوی لە دڵی خۆیدا هەموو رۆژێک حەشارداوە. فەرماندە دڵی ئاسوودەیە. پاڵدەداتەوە. گەر بمریشم کوڕەکان هەن. ئەوان سەرئەنجام شتێک لەگەڵ وێنەکە و لەگەڵ کەرەشین دەکەن، دیارە گەر مابن. ئەرێ، ئەی خوا بۆ کوڕی داناوە،... بۆ داویەتی.\nسەعاتێک، دوو، یان... نازانێ، بەڵام فەرماندە وەک بڵێی رەق هەڵاتبێ بۆ ماوەیەکی زۆر لە کاتێکدا پاڵیداوەتەوە و هەر دوو دەستی لەپشت سەریدا لێک گرێداوە، دەمێنێتەوە. کتوپڕ دونیا لەبەر چاوەکانیدا سوڕدەخوا. سەقفەکە دەسووڕێتەوە و هەموو وێنەکانی رابردوو لە ناویا و لەگەڵیا. سنوورەکان دەشێون. سووڕەکە خێراو خێراتر دەبێ. هەموو شتێک دەبێ بە خولانەوە. بۆ یەکەم جار دەنگێک، زایەڵەی دەنگێکی ئاشنا کە فەرماندە لەمێژە نەیبیستووە، ژوورەکە دەتەنێ. لە خولەکەوە دێتەدەرەوە. ژنەکەیەتی... نیشتمان... نیشتمانە! دەنگەکە چەند خۆشە و ئەم ئیستا دەزانێ کە چەند تاسەی کردووە بە بێ ئەوەی بۆخۆی بزانێ. رابردوو لەگەڵ ئەوەی رابردووە، بەڵام زۆر لەوەی لامان وایایە لێمان نزیکترە. تەنیا ئەوەی شتێک بیجوڵێنێتەوە. نیشتمان دەڵێ "گلەیی بێت، بۆ جارێکیش بەناوی خۆم بانگت لێنەکردم!" فەرماندە دێتەوە بیری. کتوپڕ هەست بە تەنیاییەکی سەیردەکا. هەناسەی سواردەبێ. تەزوویەک بە جەستەیدا دەگەڕێ. چەند دڵۆپ ئارەق ناوچاوانی دەگرێ. چاوەکانی دەقونجێنێ و پڕ بە خۆی دەقیژێنێ. دەنگەکە دەیباتەوە ئەو ساڵانە. دەنگی نیشتمان. دەنگەکە لە خۆی بەتاڵی دەکاتەوە. لە هەموو شتێک. هەموو شتێک کتوپڕ چەند لە مانا بەتاڵدەبێتەوە. روخساری نیشتمان دێتەوە بەرچاوی. لەبیری دێ یەکێک لەو شتانەی بووە هۆکاری خواستنی ئەو، ناوەکەی بوو. ئەشقی نیشتمان ئاشقی نیشتمانی کردبوو. یان رەنگە لەبەر ئەوەی بڵێن ئەو هەر خۆڕسک هەمیشە بە نیشتمانەوە خەریکە. لە بیری دێت هەستی دەکرد لە رێگای ئەوەوە دەتوانێ زیاتر لە نیشتمان نزیک بکەوێتەوە. ئەسڵەن لە بنەڕەتدا ئەو ئەوی لەبەر ئەمە خواستبوو. رادەبێ و باڵەکانی وەک باڵندە دەکاتەوە. چەند هەست بە شەرمەزاری دەکا. دەنگەکە بەردەوامە "راستی منداڵەکان چۆنن؟ کوڕەکان دەڵێم." چاوەکانی هەر قونجاون. سووڕانەکە ئەویش لەگەڵ خۆی دەبا. راستە، ئەوی هەمیشە بە ناوی 'ژنەکە' بانگ کردبوو. ژنەکە ئاو بێنە، ژنەکە منداڵەکان چۆنن، ژنەکە چایەک سازکە. ژنەکە... ژنەکە... ژنەکە! تەواوی ئەم ساڵانەیش بۆ یەک جاریش بێت لە دووای ناشتنەکەیەوە سەردانی گۆڕەکەی نەکردبوو. ئیستا دەزانێ هەندێ کەس دەتوانن تەواوی ژیانیان بە غەریبی بژین و بە غریبیش لە مردن بەردەوام بن. بەڕاستی من چی بووم،... من کێ بووم!\nبڵێی رێگایەک بۆ رابردوو هەبێ؟ بڵێی خودا بەو عەزەمەتەی خۆی تەنیا لە خانووەکەی خولەی جامانە خوارەوە یەک رێگای بێ گەڕانەوەی بەرەو گردەکە کێشابێ؟ فەرماندە لای وایە وانیە و خڵقەت لەوەی دەنوێنێ ئاڵۆزترە،... یەکجار ئاڵۆزتر. تەنیا ئەوەیکە مرۆڤەکان پێیان نەزانیوە و نەیاندۆزیوەتەوە.\nرۆژانی دڵتەنگی چڕو چڕتر دەبنەوە. هەموو شتێک تەمێک دایگرتووە. وەک مژی بەیانیانی رۆژێکی ساردی زستانی لەسەر چەم. چەمێکی بەهاژەی ون. لەگەڵ ئەوەی وەک هەمیشە سەردانەکان زۆرن و هەر لە بەیانییەوە هەتا ئێوارە خەڵک دێن و دەچن و کاتەکانی فەرماندە پڕن، بەڵام هەست بە بێدەنگییەکی سامناکیش دەکا. فیقەیەکی بەسامی بێدەنگ بەردەوام لە گوێکانیدا دەنگدەداتەوە. جاری وایە لە کاتی کۆبوونەوەکانیشدا هەستی پێدەکا. بەلاچاو لێی دەڕوانێ. چت دەوێ؟ وەڵام نیە. ئەوەندەی کە ئەو دەنگە لەوێیە. دەڵێی ژیان بە شوێن هاوترازبووندا دەگەڕێ، ئەمەی ئیستا بەوەی رابردوو. شتێک بانگی لێدەکا، شتێک کە تەنیا خۆی هەستی پێدەکا. ئەم فیقە بەسامە لەکاتی تەنیاییەکاندا زیاتر خۆی دەردەخا. وەک بڵێی جاری وایە دەچێ و لە بەرامبەریدا لەسەر قەنەفەکە دادەنیشێ و بە بێ ترس و بە بێ هیچ چەشنە شەرمێک لێی دەڕوانێ. فەرماندە لەم کاتانەدا شەرم لە چاوەکانی دەکا. لێی ناڕوانێ. بەڵام تەسلیم دەبێ و جاری وایە بە چەندین سەعات لەیەکتر رادەمێنن. فیقەکە جەستەیەکی بێ رەنگە و بێ بۆ. دەڵێی خودی بوونە بە بێ هیچ چەشنە دەرکەوتەیەکی جەستەیی. رووت رووت. جاری وایە لەبەر خۆیەوە دەڵێ بەس نیە ئەویش هەیە، ماڵی ئاوا! ئینجا تێدەگا مرۆڤ لە راستیدا قەت تەنیا نیە و قەتیش تەنیا نابێ. هەمیشە شتێک هەیە بە دەورووبەرتەوە. مرۆڤەکان لایان وایە گەر ئەوان لەوێ نەبوون ئەوا ئیتر تەنیاییە!  هە... وانیە. تەنیایی، بیرنەکردنەوە و نەبوونی داڵغەیە. خەنی ئەوانەیش وا وەها ژیاون کە هەمیشە بیر و داڵغەکان بۆخۆیان روویان تێدەکەنەوە. لەو شەوەوە لەسەر گۆڕی نیشتمان هاتووەتەوە، لێشاوەکان زیادیان کردووە. جاری وایە مرۆڤ بە بێ ئەوەی بزانێ یەک شتی رابردوو دەتوانێ خاوەنی گەورەترین مانا بێت بە بێ ئەوەی بۆخۆی پێی بزانێ،... پێی زانیبێ. بەڵام سەرئەنجام دەیزانێ. نەکا هی پیری بێت. نەکا سەردەمی پیری هەموو بیرە گەورەکان و هەڤاڵان و نیشتمانیش لەمانا بەتاڵدەبنەوە و ئەوەی دەمێنێتەوە ئەو نیشتمانەیە وا لە گۆڕستان لەژێر تەغارتەغار خاکدا نوستووە! فیقەکە دەڵێ رەنگە وەها بێت. دەڵێ رەنگیشە هی ئەوە بێت تۆ زۆر بەپەلە و بە بێ گوێدان بە هەندێ شتی گرینگی ژیانت تێپەڕیت. بڵێی فیقەکە راست بکا؟ فەرماندە هەروا لێی رادەمێنێ. ئەویش وەک هەمیشە دەفیقێنێ. ژیان دەگەڕێتەوە بۆ سەرەتای خڵقەت.\nفەرماندە ماوەیەکە عادەتێکی سەیری پەیداکردووە. مزەللییە رووسییە ئاڵتونیەکەی دەهێنێ و لە پەنجەرە هەمیشەییەکەوە تەقەدەکا. بە ڕووی ئاسماندا و بە رووی هەورەکاندا و هەموو ئەو شتانەی وا دوورەدەست دەنوێنن. ئەمریش دەکا هەموو هاوڕێیان وەک ئەو بکەن. دەبێ بە رۆژی قیامەت. لە خانووەکەی فەرماندەوە جیهان گڕدەگرێ. تەنیا کوڕەکانی دەتوانن فریایکەون. لانیکەم فیشەکەکانی بۆ دەکەن بە مەشقی. ئیتر کەس بریندار ناکا، کەس ناکوژێ. شار کامێک ئارام دەبێتەوە. فیشەکی هەڤاڵانیش دەکەن بە مەشقی. هەتا ئەوەی تێدەگەن فەرماندە لە سەردەمی منداڵیدا حەزی بە دەنگی بانگ بووە. بەتایبەت لەکاتی عەسران. ئەو ساتەوەختەی چەندین مزگەوت پێکەوە لە بڵیندگۆکانیانەوە بانگیان دەدا، دەنگەکان لە فەزایەکی مەحزوندا لێکدەئاڵان و فەرماندە لە گۆشە حەوشەکەی خۆیاندا ئەوەندە دڵی خەمین دەبوو و خەیاڵی دەگوشرا کە لەوانەبوو دڵی لە لێدان راوەستێ. ئەمردەردەکەن وەک ساڵی ساڵان مزگەوتەکان دەستبکەنەوە بە بانگدان. ئەوسا ئەمریش دەردەکرێ خێرا چەند مزگەوت بە دەوری کۆشکەکەی فەرماندەدا سازبکرێ. فەرماندە ئیتر هەموو عەسرانێک هەموو پەنجەرەکان دەکاتەوە و دەبێتەوە بەو منداڵەی وا سەردەمانێک لە حەوشەکەیان دادەنیشت و بە چیلکەیەک لە خۆڵەکەی بەردەمی خۆی دەژەند و وازی لە یاری لە کۆڵان دەهێنا. هەڤاڵان لایان وایە هەر ئەو سەردەمانە بوو سەرنجی فەرماندەی گواستەوە بۆ سەر خاک،... خاکی نیشتمان. هەر ئەو سەردەمانە بوو رەوتی ژیانی پیاوێکی مەزنی، هەرچەند بە قەوارە هێشتا بچووک بوو، دیاریکرد و بە نیشتمانی بەخشی. مەلاکان و حیزبە دینییەکانیش ئیستا رازیترن. وەک هەمیشە سەلمێندرایەوە خوا لە دوواساتەکاندا هەمیشە دەگەڕێتەوە، تەنانەت لای کافرترین و سەرکێشترین کەسەکانیش. بۆیە مەلاکان بەسۆزتر لەهەر کاتێکی تر دەست بە لاگوێیانەوە دەگرن و بانگدەدەن. ئەوان دەزانن دەرگای دڵی فەرماندە کە کرایەوە ئیتر گەڕان بەناویدا یەکجار ئاسانترە لەهەر بنیادەمێکی تر. بەڵام خراپی کارەکە لەوەدایە فەرماندە رێک لەم کاتانەدا زیاتر لە هەر ساتێکی تر تەقەدەکا. مزگەوت ئەمە بە کفر لێکدەداتەوە و بەشێکیان لایان وایە پیاوی دەسەڵاتدار لەسەردەمی موحەممەدەوە چیتر بەڕاستی ئایینی نەماون و هەر هەموویان درۆدەکەن.\nبۆنی بۆچەکەمیزی حەوشەیش هەتا دێت زیاد و زیاتر دەکا. دارسێوەکەی ئەمجارە، گەورەتر لە هەر کاتێکی تر، سیس و رەق لەخۆیدا خنکاوە. وەک بڵیی دیکتاتۆر بە فڕۆکەیەک وەک ساڵی ساڵان کیمیایی بەسەرداکردبێ. ئاە، ساڵە کیمیاییەکان! ترۆپکی حیماسە و ترۆپکی رووداوەکان. ساڵانی هەوڵدان بۆ ورووژاندنی جیهان. ئەو ساڵانەی فەرماندە و هەڤاڵان گەیشتنە ئەو ئەنجامەی گوند و شارەکان تێوەگلێنن بۆ ئەوەی دیکتاتۆر، کە خۆی لە خۆیا پیاوێکی کەر و خوێنڕێژ بوو، ئەوەندەی تر دەستی لە خوێنی خەڵکیدا سوورکەن هەتا جیهان بێتە سەرخەت. مەگین خەڵک بۆچی دروستکراوە؟ قابیلە هەر ئەمان، هەر هەڤاڵان باجی ئەو ساتەوەختانەیان بدایە و ئەوانی تریش بەکەیفی خۆیان لە ژیان بەردەوام بوونایە؟! شتی وانابێ. بۆنی میز و بۆنی کیمیایی چەند لێک نزیکن. تەنیا بڕێک خەستتر، ئیتر رێک وەک خۆیەتی. بۆساردێکی ناخۆش کە مێشک دەتاسێنی. فەرماندە تفەنگەکەی لە عەسرێکی گەرمی رۆژێکی هاوینیدا هەڵدەگرێتەوە و ئەمجارە راستەوخۆ لە درەختەکە تەقەدەکا. هیچ تەپ و تۆز هەڵناستێ! فەرماندە دڵنیا لەوەی هەموو فیشەکەکانی بەر دارسێوەکە کەوتوون، بزەیەک دەیگرێ. فیقەکە پێی دەڵێ ئافەرین،... ئافەرین وەک هەمیشە زیرەک و وەک هەمیشە یەکانگیر لەسەر ئامانج! ئەم بەلاچاو سوپاسی دەکا. هەڤاڵێک دێتەژوورەوە و جانتایەک بروسکەی سەرەخۆشی لە لایەن پیاوە موهیم و گرینگەکانی نیشتمان و جیهانەوە لە ساڵیادی کۆچی دووایی نیشتماندا بۆ دێنێ. فەرماندە وەک هەمیشە ئەمردەکا لە بن دارسێوەکە بینێژن!\nشەوێک کاتێک هێشتا سەرەڕای ئەوەی لەناو جێگاکەیدایە و خەوی لێنەکەتووە، گوێی لە دەنگێکە. گوێی بۆ شلدەکا. دەنگەکە نائاساییە. رادەبێ و جوانتر گوێ هەڵدەخا. لە دەرەوە دێت. دەچێتە بەر پەنجەرەکە. ئەوسا دەبینێ کەرەشین رێک لەسەر رێگای دارسێوەکەوە بەرەو باڵاخانەکە دێت. چەند بەبڕیار و نەترس و گرژ دیارە. سەر هەڵنابڕێ سەیری فەرماندە بکا، بەڵام هەموو شتێک ئاماژەیە بەوەی دەزانێ لەوێیە و هەنووکە لە پەنجەرەکەوە لەو دەڕوانێ. فەرماندە زۆر دەترسێ. سەرەتا دەیەوێ هاواری حەرەسەکانی بکا. تەنانەت تفەنگەکەیشی دێنێ و فیشەکی دەخاتەبەر و لە زامنیش دەیترازێنێ. بەڵام پەشیمان دەبێتەوە. با بۆ جارێکیش بێت گوێی لە قسەی دڵی بێت. داخۆ مەگین ئەویش هەر هی ئەو ساڵانە نیە... ساڵە رەنگییەکان؟ داخۆ هەر هی ئەو ساڵانە نیە وا نیشتمان تیایا دەژیا و هێشتا بە خاک نەسپێردرابوو؟ کەرەشین بۆن و تامی ئەو کاتانەی دەدا. ئا، بەخێربێت،... بابێت! ئەوسا چوو و دەرگاکەی خستە سەرپشت. دەنگی قاچەکانی کەرەشین لە هۆڵەکەوە کە خەریکبوو بەسەر پێ پلیکانەکاندا سەردەکەوت دەهاتە گوێ. لە تاریکایی و بێدەنگیی شەودا هێشتا بڵیندتر لە هەر کاتێکی دیکەی خۆی. شتێک لە دەروونەوە پێی گوت واباشە هەستێ و جلوبەرگی ئاسایی و رۆژانە لەبەر بکا. بەپەلە هەستا و خۆی گۆڕی. قاتێکی مرادخانی، بە سەعاتێکی هەڵواسراو بە گیرفانەکەی سەر سینگییەوە، رەشتیەکی زل، پشتوێنێکی پان، جووتێک کڵاشی هەورامی کە یەکەم جار بوو لە پێی دەکرد و... سەرئەنجام چاویلکە رەشەکانی کە خەریک بوو زۆر نەزانانە لەبیری بچێتەوە.\nـ نەگۆڕاوم!... بەچیا ئەزانی؟\nـ ماشاڵڵا بە روخسارت، بە گڕ و تینت،... بە نیگاکانت!\nـ ماف!... مافی چی؟\nـ بەشی چی؟... مەبەستت چییە؟\nـ هەهەهەهە... پیاوی حسێبی مەگەر تۆ نازانی ئێمەی کەر ئەمە یەکێک لە هەڵسوکەوتەکانمانە و شیکردنەوەیشی یەکجار بۆمان دژوارە. وەک ئەوە وایە لە تۆ بپرسن بۆچی لە دووای ئەوەی لە شاخ دابەزیت وەهاتان کرد،... خۆت و هەڤاڵانت ئەڵێم!\nفەرماندە ویستی بپرسێ مەگەر داخۆ چییانکردووە، بەڵام هەستیکرد ئەم باسە هیچ یارمەتییەک نادا و واباشە لێرەدا کۆتایی پێ بێنێ. جگە لەوە لەدەروونەوە خۆشحاڵ بوو کەرەشین گەڕابووەوە. رابردوو بەهەموو گەورەیی و قەوارەی بە هەیبەتی خۆی سەرلەنوێ لە دەرگای ماڵەکەی (ئیستا کۆشکەکەی) دابووەوە،... چی لەمەیش خۆشتر.\nلەدوورەوە دەنگی تەقە لە شارەوە دێت. ریزی هەڤاڵان هەروا بەڕێوەن. لە گردەکەوە خەریکن دادەبەزن. هەموو ماندوو و لەهەمان کاتدا یەکجار هەڵچوو و تامەزرۆن. چاوەکان دەبریسکێنەوە.رۆژانی تەنگانە خەریکە کۆتاییان دێت. فەرماندە کە لە پێشی پێشەوە بەسەر کەرەشینەوەیە، هەروا رێگا دەبڕێ. یەکێک لە هەڤاڵان هەستدەکا شتێک هەڵەیە. فەرماندە بۆ وا بەم لاولادا دەکەوێ؟ بەپەلە و بە غاردان، ئەگەرچی رەخت و تفەنگەکە کەمێک ئەزیەتە، خۆی دەگەیەنێتە لای. دەبینێ فەرماندە خەوی لێکەوتووە! فەرماندە... فەرماندە!\nوەک بڵێی فەرماندە لە خەوێکی قووڵ خەبەری بێتەوە، دادەچڵەکێ و بە وڕو کاسی لە دەورووبەری و لە هەڤاڵەکە دەڕوانێ. ها، چییە، چی بووە؟ قوربان وادیارە خەوت لێکەوتبوو، هاتم پێت بڵێم ئەوەندەمان نەماوە بگەیەنە شار، گوێت لێیە خۆ کە تەقە بەردەوامە، هەڤاڵان دەڵێن هەندێ شار و ناوچە رزگارکراون... دەبێ هەرچی زووتر بگەین! بزە روخساری هەڤاڵەکە بەرنادا.\nبە دەست بە لاملی کەرەشین دا دەکێشێ و دەیگەڕێنێتەوە. هەچە یاڵلا هەچچە! رێک بەو رێگایەدا وا هاتبوون، دەگەڕێتەوەو سەردەکەوێتەوە. هەڤاڵان بە سەرسوڕمانەوە لەیەکتر دەڕوانن. قوربان راپەڕینە، نیشتمان گڕی گرتووە و خەریکە ئاگر لە سەر پشتی دیکتاتۆر دەکاتەوە،... قوربان بۆ کوێ،... رێگای شار لەوێوەیە، بەرەوخوارە... قوربان، قوربان!


راگەیەندراوێك لە بزوتنەوەی گۆڕانەوە\nبزوتنەوەی گۆڕان لەبارەی مەسیرەكەی شاری هەولێرەوە لەدژی پەرلەمانتار (سروە عەبدولواحید) راگەیەندراوێكی بۆ رایگشتی بڵاوكردەوە، ئەمە دەقی راگەیەندراوەكەیە.\nماوەی چەند رۆژێكە، پارتی دیموكراتی كوردستان هەڵایەكی دروستكراوی ناوەتەوە، بە قۆستنەوەو شێواندنی دیدارێكی تەلەفزیۆنی پەرلەمانتاری بزوتنەوەی گۆران لە ئەنجومەنی نوێنەرانی عێراق (خاتو سروە عەبدولواحید). لە كاتێكدا هاوڵاتیانی هەرێمی كوردستان زۆر باش دەزانن مەبەستی سەرەكیی ئەم هەڵمەتە، شێواندنی راستیەكانە سەبارەت بە هەوڵی فراكسیۆنە كوردستانیەكان لە ئەنجومەنی نوێنەران بۆ چەسپاندنی مافەكانی موچەخۆران‌و هێزی پێشمەرگەی كوردستان لە بودجەی عێراق‌و، شاردنەوەی ئەو نارەزایەتیە جەماوەرییەیە كە هەموو توێژو چینەكانی هەرێمی گرتۆتەوە لەبەرانبەر نەبونی موچەو قەیرانی دارایی‌و ئەو بێدەرەتانیەی بەگشتی بەسەر هاونیشتیمانیاندا هاتووەو هاوڵاتیانیش لێی هاتونەتە دەنگ.\nكۆكردنەوەی هێزی چەكدار بەوشێوە چڕە لە پایتەختی هەرێمی كوردستاندا لە ١٣/ ١٢/ ٢٠١٦و مەسیرە پێكردنیان، زەنگێكی مەترسییە كە دەبێت هاوڵاتیان‌و هێزە سیاسیەكان‌و كۆمەڵگای مەدەنی‌و تەنانەت كۆمەڵگای نێودەوڵەتیش لێی بەئاگابن. هەروەها ئەمە دژە لەگەڵ ئەو هەوڵانەی لەئارادان بۆ دەستپێكردنەوەی گفتوگۆ لەنێوان لایەنە سیاسیەكانی هەرێمدا. لەم روانگەیەوە پێمان باشە ئەم راستیانە بخەینەڕوو:\n1- گۆڕان رێز لەقوربانیدانی هێزی قارەمانی پێشمەرگەو بنەماڵەی شەهیدان‌و كەمئەندامانی سەنگەر دەگرێت‌و، هەمیشە بەشكۆی نەتەوەیی‌و نیشتیمانیی گەلەكەمانیان دەزانێت. هەروەك ئەو شانازیەی پێدەبڕێت كە یەكەم پۆلە شەهیدی شەڕی داعش دەنگدەرو لایەنگری ئەم بزوتنەوەیە بون‌و، لەناو هێزی پێشمەرگەی كوردستان‌و بنەماڵەی شەهیدان، هەزاران لایەنگرو دەنگدەری هەیە. سەرباری ئەوەی بە سەدان لە دامەزرێنەرو كادیرانی بزوتنەوەكە، لە دامەزرێنەرو تێكۆشەرانی هێزی پێشمەرگە بون.\n2- گۆران لە سەرەتای دروستبونیەوە بەدامەزراوەیی‌و بەپیشەیی كردنی هێزی پێشمەرگەی كردۆتە یەكێك لە ئامانجە سەرەكیەكانی‌و، لەم نێوەندەشدا دابینكردنی ژیانێكی شایستە بۆ یەك بە یەكی پێشمەرگە قارەمانەكان‌و خێزان‌و بنەماڵەی شەهیدان‌و كەمئەندامانی سەنگەرو پێشمەرگە دێرینەكان، بە ئەركێكی نیشتیمانی زانیوەو، بۆی تێكۆشاوە. لەكاتێكدا ئەمڕۆ لەلایەن دەسەڵاتدارانی هەرێمەوە بەهۆی شاردنەوەو دیارنەمان‌و گەندەڵی كردن لە داهاتی هەرێمی كوردستاندا بێبەش كراون لە موچەو قوتی رۆژانەی ژیانیان.\n3- بەزۆر كۆكردنەوەو مەسیرەپێكردنی هێزی پێشمەرگە لەلایەن كوڕی سەرۆكی پارتی دیموكراتی كوردستان لەم هەلومەرجەداو بۆ مەبەستی حیزبی‌و شەخسی لەبەردەم دادگای هەولێر، دژ بە پەرلەمانتارێك، هەوڵدانە بۆ بەكارهێنانی هێزی پێشمەرگەی قارەمان لەلایەن حیزب‌و كەسانێكەوە بۆ فشار خستنەسەر دامودەزگا دادوەری‌و تەشریعیەكان، كە ئەمەش مایەی نیگەرانیەو ئاماژەیەكی ترسناكیشە. چونكە بەكارهێنانی هێزی پێشمەرگە بۆ ململانێی سیاسی‌و بۆ مەرامی حیزبی‌و شەخسی، مەترسی لەسەر ژیان‌و شكۆی پێشمەرگەو ئاسایشی هەرێم دروست دەكات‌و، ئەگەری گەڕانەوە بۆ ئەو ساڵانە لای هاوڵاتیان دروست دەكات كە هەمو كوردێكی دڵسۆز نەفرەتی لێكردوە. هەر ئەمەش هۆكاری نەهاتنەكایەی ئاڵوگۆری ئاشتیانەی دەسەڵات‌و پەكخستنی پەرلەمانی كوردستان‌و ئەنجامنەدانی چاكسازیەكی بنەڕەتی‌و راستەقینەیە.\n4- بزوتنەوەی گۆران پێی وایە، سەرەڕای زۆر دواكەوتنی ئەم پرۆسەیە، پێوستە دوای كۆتاییهاتن بە شەری تیرۆریستان كاربكرێت بۆ بەدامەزراوەیی‌و بە پیشەیی كردنی زیاتری هێزە چەكدارەكانی هەرێم‌و دورخستنەوەیان لەهەر هەژمونێكی حیزبی‌و تاكە كەسی لەسەریان. هەروەها وێڕای سوپاس‌و پێزانینمان بۆ هاوكاریی هاوپەیمانان بۆ هێزی پێشمەرگەی كوردستان، داواكارین بەردەوام بن لە هاریكاریكردنی ئەم هێزە گیانفیداو قارەمانە، بەتایبەت لە بواری بە پیشەیی كردنیاندا.\n١٤/ ١٢/ ٢٠١٦


بڕیار لەسەر گواستنەوەی فەرمانبەران و مامۆستایان بۆ فەرمانگەیەك دەدرێت\nكوردستان 24/10/2021 - 10:34 شوان بەرزنجی\nئەنجوومەنی وەزیران رەزامەندیی دەدات لەسەر گواستنەوەی راژەی مامۆستایان و فەرمانبەران بۆ پەیمانگای تەكنیكیی مێرگەسۆر.\nئەنجوومەنی وەزیرانی كوردستان، بە نووسراوێك لە 22/9/2021 رەزامەندی داوە بۆ گواستنەوەی راژەی فەرمانبەران و مامۆستایان بۆ پەیمانگای تەكنیكیی مێرگەسۆر.\nبەپێی نووسراوەكە، كە كۆپییەكی دەست (باسنیوز) كەوتووە، ئەنجوومەنی وەزیران لەسەر داوای وەزارەتی خوێندنی باڵا، رەزامەندیی داوە لەسەر گواستنەوەی راژەی مامۆستایان و فەرمانبەران بۆ پەیمانگای تەكنیكیی مێرگەسۆر، كە سەر بە زانكۆی پۆلی تەكنیكیی هەولێرە.\nوەزارەتەكان دەتوانن داواكاریی گواستەوەی فەرمانبەرەكانیان بۆ سەرۆكایەتیی دیوانی ئەنجوومەنی وەزیران رەوانە بكەن و ئەوانیش رەزامەندیی لەسەر دەدەن و نووسراویان بۆ دەكەن.\nلە نووسراوێكی وەزارەتی خوێندنی باڵا و توێژینەوەی زانستیدا ئەوە خراوەتە ڕوو، پەیمانگای تەكنیكیی مێرگەسۆر پێویستی بە 23 مامۆستا هەیە، كە بڕوانامەیان دكتۆرا بێت لە بوارەكانی: زمانی ئینگلیزی و كارگێڕی و پەرستاری و دەرمانسازی و كشتوكاڵ و ژمێریاری.\nهەروەها ئەوەش خراوەتە ڕوو، پەیمانگاكە پێویستی بە 33 فەرمانبەر هەیە لە بواری كارگێڕی و ژمێریاری و یاسا و شۆفێر و خزمەتگوزار و پاسەوان و و ئامار و پەرستاری و باخەوانی و ئای تی.\nماوەی چەند ساڵێكە گواستنەوەی راژە لەنێوان وەزارەتەكان راگیراوە، بەڵام ماوەیەكە ئەنجوومەنی وەزیران بەپێی داواکاری و پێویستیی وەزارەت و فەرمانگەكان، لە هەندێك حاڵەتدا گواستنەوەی راژەی كردووەتەوە، بەڵام سنووردارە و بەپێی پێویستییە.


یادی هەڵەبجە لە فینلاند، بە شکۆیەکی کەم وێنەوە بەرێوە چوو\nLocal\tWeb\tماڵپه‌ر هه‌واڵه‌کان چالاکی لاوان ژنان لینکی ماڵپه‌ڕه‌کان ڤیدیۆکان وێنه‌کان ئارشیف په‌یوه‌ندی Home چالاکی یادی هەڵەبجە لە فینلاند، بە شکۆیەکی کەم وێنەوە بەرێوە چوو\nیادی هەڵەبجە لە فینلاند، بە شکۆیەکی کەم وێنەوە بەرێوە چوو\tبە بەشداری سەدان کەس لە کوردانی دانیشتووی فینلاند و فینلاندیانی کوردپەروەر، بیست و پێنجەمین ساڵڤەگەری تاوانی کیمیابارانی هەڵەبجە بە شکۆیەکی کەم وێنەوە بەرێوە چوو. دوانیوەرۆی رۆژی شەممە 16.3.2013 سەدان کەس لە کوردانی دانیشتووی فینلاند و کوردپەروەرانی فینلاندی بۆ یادی کارەساتی کیمیابارانی هەڵەبجە لە هۆڵی خانەی کرێکاری رۆژهەڵاتی هێلسینکی کۆبوونەوە و کۆریادی بیست و پێنجەمین ساڵڤەگەری تاوانی کیمیابارانی هەڵەبجە دژی گەلی کوردیان بەرێوە برد. کۆرەکە بە سروودی نەتەوایەتی ئەی رەقیب، دەقیقەیەک بێدەنگی بۆ یادی شەهیدانی هەڵەبجە و هەموو شەهیدانی کورد و کوردستان دەستی پێکرد.\nئەوجار خاتوو لاورا لۆدێنیووس (Laura Lodenius) نوێنەری یەکیەتی ئاشتی فینلاند وتەی کردنەوەی کۆریادی هەڵەبجەی پێشکەش کرد. بە دوای ئەو پەیامی بنەماڵەی شەهیدانی هەلەبجە لە لایەن یەکێک لە ئەندامانی بنەماڵەی شەهیدانی هەڵەبجەوە پێشکەش کرا. لە پەیامی پرلە سۆز و هەستی نوێنەری بنەماڵەی شەهیدان، وێرای ئاماژە بە رووداوی تاڵی کیمیابارانی هەڵەبجە، ئەو نەهامەتی و کارەساتانەی کە بەسەر خەڵکی ئەوشارە و پاشماوەکانی بنەماڵەی شەهیدان هاتووە باس کراو و بۆ سارێژکردنی برینەکانیان، داوای یەکگرتنەوە و یەکیەتی کردەوەی کوردان کرا. بە دوای ئەودا وتاری دەستەی رێکخراوەکانی پێکهێنەری کۆریادی هەڵەبجە لەلایەن بەرێز ئازاد نەهلی و خاتوو نیشتیمان دعاگوو بە زمانەکانی کوردی و فینلاندی پێشکەش کرا. لەو پەیامەدا وێرای ئاماژە بە تاوانی کیمیابارانی هەڵەبجە، تاوانەکانی رژێمی سەدام حوسێن و حکوومەتەکانی دیکەی زاڵ بەسەر کوردستان لە ماوەی چەندین دەیەی رابردوودا لە بەشەجۆراوجۆراکەنی نیشتیمانی کوردان رەوتی ژێنۆساید و کوشتاری کوردانی بە سیاسەت و ستراتێژیەکی یەکگرتووی نەیارانی کورد و کوردستان زانراوە. لە بەشێکی دیکەی پەیامەکەدا وێرای ئاماژە بە ئەرکی نەتەوەی کورد چارەکە سەدەیەک دوای کارەساتی هەڵەبجەدا هاتووە: " بە بڕوای ئێمە رێکخەرانی یادی بیست و پێنجەمین ساڵڤەگەڕی تاوانی کیمیابارانی هەڵەبجە، بە کردنەوەی ناوەندێکی لێکۆڵینەوە لەسەر "جینۆساید" و کۆمەڵکوژی، هەم ئەرکێکی مێژوویی، مرۆڤی و زیندوو ڕاگرتنی یادی تاریکترین مێژووی مرۆڤایەتیە لە ناوچەی ڕۆژهەڵاتی ناوەڕاستدا کە دەتوانێ لە دوارۆژدا کوردستان و یادی هەڵەبجە بکاتە قیبلەگای گەشەکردنی مرۆڤایەتی و خۆپاراستن لە دڕندەیی مرۆڤ دژ بە مرۆڤ." ئاخفتنکەری دوای پەیامی هاوبەشی رێکخراوەکان، خاتوو کریستینا کۆیڤوونێن (Kristiina Koivunen)، نووسەر و کوردناسی، فینلاندی بوو، کە لە سەر رەوتی ژێنۆساید و کۆمەڵکوژی کورد بە درێژایی مێژوو بەتایبەت لە باکوور و باشووری کوردستان قسەی کرد. هەر لە درێژەی قسەکانی خۆیدا، دوایین کتێبی خۆی کە بە بۆنی بیست و پێنجەمین سالڤەگەری کیمیابارانی هەڵەبجە ئامادە لە ژێر ناوی "کورد، گەلێکی ژێنۆساید کراو" بە بەشدارانی ناساند.\nناواخنی بەرنامەکانی کۆریادی هەڵەبجە بریتی بوو لە باسی رەهەندە جۆراوجۆرەکانی کیمیابارانی هەڵەبجە و ئەنفاڵ، لە لەلایەن خەڵکی هەڵەبجە و کارناسانی بەشدار لە کۆرەکەدا پێشکەش کرا. لە بەشی دووەمی سێهەمی بەرنامەدا، بەرێز مەجید حەقی، وتارێکی لە سەر رۆڵی ئێران لە کیمیابارانی هەڵەبجە وتارێکی پێشکەش کرد. لەو وتارەدا وێرای ئاماژە بە مێژینەی بەکارهێنانی چەکی کیمیاوی لە شەری نێوان ئێران و عێراقدا، هۆیەکانی ڕاکشانی شەر بۆ هەڵەبجە لەلایەن کۆماری ئیسلامی و بەکار هێنانی هەڵەبجە و ناوچە کوردنشینەکان وەک قوربانی کردنی هەڵەبجە بۆ ئامانجە پرۆپاگەندەیی و ناونەتەوەییەکانی خۆی ئاماژە پێکرا. ژمارەیەکی زۆرلە بەشدارانی فینلاندی و کورد لە بەشی کۆتایی کۆریادی هەڵەبجەدا بیرۆبۆچوونی خۆیان لە پێوەندی لە گەڵ تراژێدی قەڵاچۆی کوردان دەربری.\nکۆریادی بیستوپێنجەمین ساڵڤەگەری کیمیابارانی هەڵەبجە دوای چوارکاتژمێر بە پێشکەش کردنی "تابلۆیەکی رێز و کڕنۆش" بۆ بنەماڵەی شەهیدان کۆتایی پێ هات.\nکۆریادی هەڵەبجە لە لایەن یەکیەتی ئاشتی فینلاند، کۆمەڵەی ئاشتیخوازانی فینلاند و فۆرۆمی ئاشتی بۆ کوردان لە فینلاند و بە هاوکاری 23 رێکخراوی مەدەنی و سیاسی کوردستانی لە فینلاند پێک هات.


نرخی نەوت لە 70 دۆلار نزیك دەبێتەوە - تۆڕی میدیایی خەڵک\nنرخی نەوتی خاوی برێت دەگاتە 69.04 دۆلار، گرێبەستەكانی ئەو جۆرە نەوتەش بە 68.33 دۆلار مامەڵەی پێوەكرا، بە هەمان شێوە نرخی گرێبەستەكانی نەوتی خاوی خۆرئاوای تكساسی ئەمریكایی ب‌و 65.18 دۆلار بەرزبۆوە.\nبەرزبوونەوەی نرخی نەوت بە بۆچوونی شرۆڤەكاران، پشتی بە ئەگەری زیادبوونی داواكاریی هەیە لەسەر سوتەمەنی لە ویلایەتە یەكگرتووەكان و ئەوروپا، بەو پێیەی ویلایەتەكانی نیویۆرك و نێوجێرسی و كیونتیكت خۆیان بۆ كەمكردنەوەی رێكارە تەندروستییەكانی پەیوست بە كۆرۆنا، ئامادە دەكەن، هەر لەو چوارچێوەیەدا وڵاتانی یەكێتی ئەوروپا خۆی بۆ پێشوازیی لە سەردانكەری بیانی زیاتر ئامادە دەكات لەپاش وەرگرتنی ڤاكسینەكان.\nبۆ گەڕانی زیاتر بەشوێن دەستەواژەكانی بەرزبوونەوەی ئاستی داواكاریی لەسەر نەوت لە ویلایەتە یەكگرتووەكان، ئەوانەی مامەڵە لەگەڵ ڕاپۆرتەكانی عەمباری نەوتی ئەمریكایی و سوتەمەنی لە پەیمانگەی پترۆڵی ئەمریكایی و ئیدارەی زانیارییەكانی وزەی ئەمریكایی دەكەن، بە وردی چاودێری دەكەن.


٢٥ ساڵ ئینکار لە کۆماری ئیسلامی ئێراندا\nپەیامی اخوان ماموەستای حقوق نێونەتەوەی لە زانکۆیی مک گیل. وەرگێر. رەشید قازی\nخالە سەرەتایەکانی ڕەوانناسی پێمان دەلێن بەبێ ئاوەردانەوە لە کێشەی رەوانێەکانی نەخۆشێک لە ڕابردوودا ناتۆانین\nخۆشی و سلامەتی رووحی و رەوانی بۆ ئەم مرۆفە لە داهاتوودا مسۆگەر بکەێن.بۆ وێنە مندالێکی کە لە سەردەمیی مندالیدا ئازار و جەزرەبە دڕابێ بۆ چارەسەرکردنی برینەکانی کە دەبنە هۆی نەخۆش گەلێکی وەک نیگەرانی و دڵەراوکێە و تورەبوون، دەبی ئاوڕ لە رابردوووی ئەم هۆکارانە بدێنەوە.\nهەروەها نەتەوەیەکی سەرکوتکراوو دەبێ بۆ پێشکەوتنی خۆیی شارەزایی و ناسێاووی بەسەر ڕابردووی خۆیدا هەبێ. لە شێوەکانی وەک " شەری گلاوو" لە دیکتاتۆری نیزامی ئارژانتین، لە نیزامی رەگەزپەرەستی "ئاپارتایدا" لە ئەفریقای باشوور یا لە شەری پاکتاووی رەگەزی لە یۆگۆسلاوی کۆندا، هەموو ئەو کۆمەڵگە سەرکوتکراوانە، تێکۆشاون بە شێوەی جێاواز کۆمەلگەیەکی دادپەروەر و نۆیی بونێاد بنین تا وێڕایی جێاکردنەوەی خۆیان لە ڕابردوویان لە هەمانکاتدا بتۆانن لەو ئەزمونانەش بۆ داهاتووی خۆیان کەڵک وەربگرن. یەکێک لەو هۆکارەکانی ئەو هەلسەنگاندنانە، چ سەبارەت بە کۆمیتەی تاوانباران یا زوڵم لێکراوان ئەوەیە کە ئامانج پێکهێنانی دادپەروەریە نەک تۆلە ستنادنەوە.\nپێکهێنانی فەرهەنگێک سەبارەت بە مافەکانی مرۆف، پێکهینانی دێالۆگ، ئاشتی و تەبایی و خەلاتکردن، پیویستی بە وەدەست هێنای دلی هەموو قوربانیانی رەوانی ڕوداوەکانی ڕابردوویە. هەروەها پەژیوان بوونەوەی تاوانباران و بە ئەرینی ناسینی هەموو ئەو جەنایەتانەی ڕابردوو لە لایەن کۆمەلانی خەلکەوەیە. ئامانج گەراندنەوەی کەسایەتی لە دەستچووی مروفەکانە هەم بۆ ئەوانەی سەرکوت کراون، هەم بۆ ئەوانەی سەرکووتیان کردۆە. کۆتایی هێنان بە ئینکارکردنی رووداوە مێژوویەکان سەرەتایترین هەنگاوە بۆ کۆتایی هێنان بۆ ئینکاری مافی مرووف.\nبۆوەی باشتر بزانین کە بۆچی گەڵانی ئێران یەستاس لە نەهامەتیدا دەژین، پیویستە لە سەرەتادا بگرێنەوە سەر هۆکارەکانی سەرکوتی دەهەی یەکەمی بەدۆایی سەرکەوتنی شۆڕش گەلانی ئێران لە سالی ١٩٧٩. لەو سەردەمەدا رێژێمێکی تازەبەدەستەلات گەیشتووی ئارمان گەرا، لە ژێر چەتری پێشکەوتن و پێکهێنانی کۆمەلگەیەکی دادپەروەرانە هەزاران کەسی بە بێانووی بیر و باوەری سیاسی و ئاینی زیندانی و شکەنجە و ئیعدام کرد. ئەو قەتل و عامە هەروەک زۆربەی رێژیمە تۆتالیتێر و خۆسەپێنەکان کە بە هەزاران جارلە مێژوودا روویان داوە بۆ گەیشتن بە ئامانجی بەرزتر پاساووی بۆ هێندڕاوەتەوە.\nلە هەمانکات بکرەکانی ئەم قەتل و عامانە بەو نییەتەی کە ئەوانە سەزاواری ئەم سەزایە بوون بە بیرورای گشتی دەناسران تا شەرعییەت بۆ کار و ئامانجەکانێان بدۆزنەوە. کاردانەوەی ئەو شێوە جەنایەتە بەربلاوانە ناکرین تەنیا بە دانی ئامار و ئەرقام لەباری رەوانی و رووحیە لە نیو کۆمەلگە خاشەبر بکرێن.\nلە پەنا ئەو ئامار و ئەرقامانەدا، دایک و بابی دڵبریندار و خوشک و برا و هاوری و هەوال و دوستێکی زۆر بەدی دەکرین. هەربۆیە ئەو زەخت و زۆریە توند وتیژیە کە بەسەر کەسێک یا کۆمەلێکدا کراوە وەک بازنە، یا وەک پەنجەکانی دەست بڵاوو دەبنەوە و خەلکیش هەست بەوو ئێش و ئازارانە دەکەن. لە نەهایەتدا ئەم کاردانەوەیە دەبێتە بەشێک ترس و خۆف کە لە لایەن سیستمەوە دادەسەپێندڕێ. ئەوەش هەمان ئەو زەربە رووحی و رەوانیە کە یەستاش لە سەر ژێانی خەلک ئازارەکانی هەست پێدەکرێ.\nکلتووری خۆ ڕەزگارکردن لە تۆلەستاندنەوە و پێدانەچوونە بە هەڵە و تاوانەکانی ڕابردوو دەبنە هۆکارێک بۆدووبارە نەکردنەوەی ئەم جەنایەتانە لە داهاتوودا. ئەگەر ئەو ڕابردوە پڕ لە تاوانە هەروەک خۆی بمێنێتەوە و خەسارناسێکی بۆ نەکڕی کاراییان لەسەر رووداوەکانی داهاتوش دەبێ. لە نەهایەتدا ئەم کردەوانە دەبنە هۆیی سەقامگیربوونی کلتووری سیاسی کە لەودا تاوان و زولم و زۆری و چەوسانەوە جێگای دادپەروەری ویاسا و عەدالەت دەگرن.\nسەرەرای بوونی ئیعدام و لە نیوبردنی دژبەرەکان لە سەرەتایی دەهەی یەکمی ئینقلابی ئێران وەک رووداوێکی مێژوویی، دەکری بلێن وەک گەرمی و گووری شۆڕش و توندرەوی لایەنەکان لەوکاتدا سەیریان بکەین. لە سالی ١٣٦٧ نیزیک بوونەوەی لە کۆتایی شەری ئێران و ئیراق، خومەینی بە دەربرینی فتوایەک فەرمانی بە کاربەدەستانی ولاتدا کە " بە هەموو هێز و رقی شۆڕشگێڕانەیان" کاری زیندانێانی سیاسی یەکسەرە بکەن.\nمونتەزیری لە هەلویستێکی بێ وێنەیدا وەک کردەوەیەکی ئینسانی و بە لەژێرپێنانی بەرژەوەندی و مەسلەحەتی خۆی، ئەو ئیعدامە بەرنامەدارێژراوانەی لە قاوودا. بلام ئاکامێکی لێ وەرنەگرت. هەست دەکرا کە زیاتر لە ٤ تا پێنج هەزار بەندی سیاسی لە کردەوەی بەربڵاووی جەنایتکارانی سەدەکانی ناوەراست بە دەستی کۆمیتەی مەرگ ئیعدام کرابن. تەرمەکانیان بە کۆمەڵ لە گۆرستانی بەد نیووی"خاوەران"لە تاران ناشتن. حەولیان دا بە هەموو تۆانایانەوە سەرپۆش لەسەر ئەم جەنایەت و تاوانە دابنێن. بۆ ئەم کارەش حەتا دایک و باب و کەس و کاری کوژراوەکان، کە دەچوونە سەر مەزارەکانێان بە توندی ئازار و ئەزیەت دەکرد. دیتن ئەم دایک و بابانە لە گۆرستانی خاوەران لە سالی ١٣٦٧ و پارکی لالە لە سالی ١٣٨٨ نیشانەی پەیوەندێک کە کارەساتێک لە ڕابردوودا بە یەستاوە گرێدەدات.\nلە سالی ٢٠١٢ دایکانی خاوەران دەگەل کەس و کاری گێانبەخت کراوانەی ئەم جەنیاتە لە کردەوەیەکی بێ وێنەدا خۆپیشاندانێکێان لە ژێر ناوی" ئیران تریبووناڵ" رێک خست. ئامانج لەوکارە لە قاوودانی ئەو جەنایەتە بێزراوە و تێکشکاندنی بێدەنگی و ئینگارکردنی ئەم تاوانە دژیە بەشەرێە بوو کە ماوەی٢٥ سالە لە لایەن کاربەدەستانی ئێرانەوە حاشایی لێدەکڕا.\nبەو پێیەیی ئێران شەرعیەتی دادگای جەنایی نێونەتەوەی قەبوول نەکردۆە، برێار دڕا کە کۆمیتەیەک بۆ دۆزینەوەی راستێکان بە بێ پلەی حقوقی بەلام بێ لایەن و شەرعی پێک بێ تا بەدۆاچونەکەی لە نێو ئەفکاری گشتی قەبوول بکرێ. لە سەراسەری جێهاندا دادوەری ناوداری وەک دادوەر یوهان کریگلر سەرپەرەستی داگای قانونی ئەساسی ئەفریقای باشور کە لەلایەن نلسۆن ماندێللا دانڕابوو بۆ ئەم دادگایە بانگێشتن کرابوون. ئیسقوف ئەعزەم دزمۆند توتو، بەرپرسی کمیسۆنی دۆزینەوەی راستیەکان و ئاشتی ئەفریقایی باشووریش پەیامێکی بۆ ئەوداگایە رەوانە کرد.\nلە دوو کۆبوونەوەی کە لە مانگەکانی ژوئین و ئۆکتۆبری سالی ٢٠١٢ لە لەندن و لاهە بەریوە چوون داوخۆازیی زیاتر لە ١٠٠ شاهید لە چین و تۆژ و دەستە و گرهە قەومی و ئینیکی جۆراوجۆرەکان سەیر کڕان. ئەمن یفتخاری بەشداری لەو دادگایەم لە تەنیشت وەکیلی سەرکەوتو و و ناسڕاووی وەک سر جافری نایس، هاوکاری پێشووم لە رێکخراووی نەتەوە یەگرتۆکان کە دادگای ئیسلۆبدان میلوسویچ سەرۆکۆماری یوگۆسلاوی لە لاهەدا بوو وەک دادستان خزمەت بکەم. کۆماری ئیسلامیش بە هوی سەفیرەکەی بۆ بەرگری لە لاهە بانگێشتن کرابوو بەلام گرینگی بەو بانگێشتنە نەدا.\nیەکێ لە بەلگەکانی دادگا،شاهیدێک بوو بەنێووی دایکی عسمەتی وەتەن پەرست کە چەندین نەفەر لە ئەندامانی بنەمالەکەی لەو ئیعدامانەدا لەدەست دابوو. ئەو کوتی کە چۆن خوشکەکەی دەگەل مندالە دۆازدە سالەکەی لە سێدارە دڕان. شاهیدێکی دیکە باسی کرد کە چۆن مێردەکەی پێش لە سێدارەدانی دەگەل دەستەیەکی لە زیندانیان سیاسی دڵخۆشی مندالە ١٤ سالەکەی دەدایەوە ، بانگی دایکی دەکرد. شاهیدێکی دیکە دایکێک بوو کە وینەی ٤ نەفەر لە کورە ئیعدام کراوەکانی بەدەستەوە بوو ویرای باسکردن لە شیوەی لە سێدارەدانێان فرمیسک بە گۆناکانیدا هەلدەوەرینە سەرزەوی داگایەکە.\nدیتم زیاتر لە سەت نەفەر لە بەشداربۆکان وێڕایی ئەو دەستێان بە گرێان کرد.\nبەشێکی زۆر کۆمەلگەی ئێرانی بەشدار ئەم کۆبونەوەیە بوون لە راست و چەپەکانەوە بگرە تا سەلتەنەتخۆاز و ئەحزابی میللی مەزهەبی و ئیسلاحتەلەبی ئیسلامی ، لە کوردەوە بگرە تا ئازەری و عەرەب و فارس و موسڵمان و بەهایی و یەهوودی. هیچ کەس سەبارەت بە دین یا لایەنگری سیاسی مندالی ئەو دایکە زگسووتاوە پرسێارێکی نەکرد. ئەوە ئەزموونێکی بچووک بوو بۆ ژێانی هاوبەشی مرۆفایەتی. سونبولێک بۆ ئێرانی داهاتوو. هەوینیک بۆ کەرامەت و گەورەی ئینسانی کە بتۆانن وێرایی دین و ئائین و هووویەتی جێاوازەکانێان پێکەوە درێژە بە ژێانێان بدەن.\nدادگا لە کۆتایی کارەکانی خۆی بەو ئاکامە گەیشت کە ئیعدامە بە کۆمەلەکانی سالی ١٣٦٠ بە پیی یاسای نێونەتەوەیی " تاوانی دژی بەشری" دێتە ئەژمار. کۆماری ئیسلامی بە خاتری ئەم تاوانە دەبی موحاکەمە بکرێ. دەکری بلین گرینگترین کاری دادگا ئەو بەڵگانە بون کە شاهیدەکان پێشکێشێان کرد نەک لایەنی حقوقیێەکانی بەشداربۆکان.\nئەو قازی و دادوەر و وەکێلە بێانێانە کە بەشداری ئەم دادگایەیان کرد ڕایانگەیاند کە هیچکات تۆانای ئەوکەسانەی کە جەنایەت و قەتل و عامەیان باس کرد لە یاد ناکەن.\nلە رووخساری بەشداران و پاشماوەی قوربانێان ئەم جەنایەتە بە ئاشکرا ڕەزگار بوون لەو ئازار و مەینەتێانە بەدی دەکڕا. ئەو کاتەساتە لە بیر نەکراوانە ئارەزووی میللەتێکە کە لە شەرایتێکی حاستەمی مێژوویدا هەست بە بەرپرسایەتی دەکات. کاردانەوەی ئەم دادگایە و ئاکامەکانی دەنگدانەوەیەکی بەرینی لە نیوو میلۆنها ئیرانی و کۆمەلگەی نێونەتەویدا هەبۆە. هیز و تۆانای شاهیدەکان کە تەنیا شوعار و دروشمی ئەحزاب نێ. هەربۆیە\nکۆماری ئیسلامی ناتۆانیە حاشا لەوجەنایەتە بکات یا خۆیی لێببوورێ. راگەیەندراووی بی وێنەی کۆتایی ئەم کۆبوونەوە کە لە سایتی "بازتاب" بڵاو کرایەوە بۆ ئەوەلین بار ئیعدامی هەزاران نەفەر لە رۆلەکانی ئیرانی بە پیی فتوای خومەینی بە ئەرینی ناسی. حەتا حەولەکانی خامەنی بۆ رەزگارکردنی گێانی هێندێک لە بەندیە سیاسیەکانیشی ئاشکرا کرد. هەرچەند زۆری نەخایاند کە نوسراوەکە لە سەر سایتەکە ڵابردڕا بەلام دەبی ئەوەی بزانین کە راستێکان حاشاهەڵنەگڕن. دایکێکی کە جگەرگۆشەکەی لەدەست داوە هیچکات لە بیری ناکات. هەربۆیە دەستەلاتداران دەبی وەلامی ئاکار و کردەوەکانیان بن ئەگەر دەیان سالیش بەسەرداتێپەربووبێ.\nلەکاتێکدا ئێرانێەکان بیر لە داهاتووی خۆیان دەکەنەوە دەبێ بێنە سەر ئەوباوەرە کە داهاتووی باشتر بە جێ ۆرکێەی خۆینرێژەکان و گۆرینی تاقمێک خۆسەپین پێک نایە بەلکو دەبی بە فەرهەنگێکی لەسەر ئەساسی مافی مرۆف و ئینسانیەتی هاوبەش دابمەزڕێە. ئەوان هەروەک جۆرج سانتایانا فیلسوفی گەورەی هاروارد دەلی دەبی بزانن" کەسانێکی شارەزایان بەسەر رابردووی خۆیاندا نێ مەحکوم بە دووپاتکردنەوەی هەلەکانێانن".\nدەستەلاتدارانی ئێرانیش دەبی ئاکامی ئاکار و کردەوەکانی خۆیان باش بزانن. دەبێ بزانن کە ڕۆژێک دەستی عەدالەت گەروویان دەگری. هەڵبژاردنی مستەفا پوورمحمدی بۆ وەزارەتی دادپەروەری بە بێ لەبەرچاووگرتنی رۆلی ئەو وەک یەکێک لە ئەندامانی کۆمیتەی مەرگ لە هاوێنی ١٣٦٧ بەلێنێەکانی سەرۆکۆمار رووحانی بۆ داهاتوویەکی باشتر بۆ ئێران بە توندی دێنێتە ژێرپرسێار. خەلکی ئێران چۆن دەتۆانن باوەر بە دەولوتێک بکەن کە کەسێکی وابیزڕاو و قاتل لە سەرکورسی دادپەروەری دابنێ؟.\nرێبەرانی تازە بەدەستەلات گەیشتۆ دەبی مانای دەستەلات سەر لەنۆیی پێناسە بکەنەوە. پێاوێکی کە ژن ومندالەکانی خۆی ئازار و ئەزیەت دەکات و لە کاتی فەریادخۆازیدا ناچار بە بێ دەنگێان دەکات کەسێکی بە هیز و تۆانا نێە. ئەو کەسێکی ترسەنۆکە کە حەتا تۆانای درکاندنی ئەو ترس و خۆفەی لە لای خۆشی نێە. هەر بەو شێوەش دەستەلاتێکی کە بە ئازار و جەزرەبە و کوشتن و ئیعدامی هاوشارێەکانی بیهەوی درێژە بە دەستەلاتکەی بدات و خەلکی ناچار بە بێدەنگی بکات حکومەتێکی بەهیز و تۆانا نێ. بە پێچەوانە ئەوە نیشانەی داماوی ئەم دەستەلاتە دەگەیەنێ.\nرێبەری بە تۆانایی داهاتووی ئێران کەسێکە کە بە غیرەتەوە بە دەستە گوولەوە بچێتە سەر گۆرستانی خاوەران و داوایی لێبووردن لە کەس و کار و دایکانی رەشپۆش بکات. ئەوە تەنیا رێگای رەزگاربوونی میللەتی ئێمە لە هەموو ئەو نەهامەتی و تاریکێانەیە کە بالی بەسەر تۆاناکانی ئێمە کێشاوە.


ناوی كاندیدەكانی یەكێتیی، پارتی و گۆڕان بۆ پۆستە وەزارییەكان بڵاودەکرێتەوە – Standard Kurd\nناوی كاندیدەكانی یەكێتیی، پارتی و گۆڕان بۆ پۆستە وەزارییەكان بڵاودەکرێتەوە\nلەلایەن ستاندار Posted on حوزه‌یران 19, 2019 1525 جار بینراوە 0 سەرنج\nبە پێی راپۆرتێكی رۆژنامەی “ئاژانس” كە ئەمڕۆ بڵاوكراوەتەوە، یەكێتیی، پارتی، گۆڕان و سۆسیالست كاندیدەكانیان بۆ پۆستە وەزارییەكان دەستنیشان كردووە، بەڵام هیچیان بە فەرمی رایان نەگەیاندووە، لەگەڵ ئەوەشدا یەكێتیی سوورە لەسەر بەشدارینەكردن لە حكومەت ئەگەر پرسی كەركوك یەكلا نەكرێتەوە.\nرۆژنامەكە بە پشتبەستن بەو زانیارییانەی كە لە لێپرسراو و سەرچاوەی نێو هەریەك لەو حزبانەوە دەستی كەوتوون، ناوی كاندیدەكانی بەم شێوەیە راگەیاندووە.\nكاندیدەكانی پارتی دیموكراتی كوردستان:\nنه‌زهه‌ت حالی وه‌زیری ناوخۆ\nمحه‌ممه‌د شوكری سه‌رۆكی دیوانی ئه‌نجومه‌نی وه‌زیران\nئاشتی هه‌ورامی وه‌زیری سامانه سروشتییه‌كان\nعه‌بدولسه‌لام مه‌ده‌نی وه‌زیری په‌روه‌رده\nنه‌وزاد هادی وه‌زاره‌تی كاره‌با\nرێبه‌ر ئه‌حمه‌د سه‌رۆكی ئه‌نجومه‌نی ئاسایش\nنزار عیسمه‌ت وه‌زیری ته‌ندروستی\nفرسه‌ت ئه‌حمه‌د وه‌زیری داد\nساسان فه‌رهاد عه‌ونی وه‌زیری شاره‌وانی\nیه‌كێتییش كاندیدەكانی دەستنیشان كردووە، بەڵام چاوەڕێی هەنگاوی پارتییە بە یەکلاییکردنەوەی پۆستی پارێزگاری کەرکوك و بەبێ ئەوە بەشداری حكومەت ناكات.\nكاندیدەكانی یەكێتییش پێكهاتوون لە:\nمستەفا چاوەڕش وەزیری پێشمەرگە\nدەرباز كۆسرەت رەسوڵ وەزیری پلاندانان\nعیزەدین سابیر وەزیری كشتوكاڵ و سەرچاوەكانی ئاو\nحەمەی حەمەسەعید وەزیری رۆشنبیری\nسەعدی ئەحمەد پیرە بۆ سەرۆكی دەستە یان وەزیری وەزارەتی پەیوەندییەكانی هەرێم و بەغدا.\nهەروەها یوسف گۆڕان كاندیدێكی بەهێزە بۆ وەزیری خوێندنی باڵا و توێژینەوەی زانستی، كە هاوكات لەئێستادا وەزیری هەمان وەزارەتە.\nجه‌لال جه‌وهه‌ر یاریده‌ده‌ری سه‌رۆكی حكومه‌ت\nمسته‌فای سه‌ید قادر جێگری سه‌رۆكی هه‌رێم\nئاوات شێخ جه‌ناب وه‌زیری دارایی و ئابووری\nهێمن شێخانی وه‌زیری بارزگانی و پیشه‌سازی\nكوێستان محه‌مه‌د وه‌زیری كار و كاروباری كۆمه‌ڵایه‌تی\nبڵاوکراوەی پێشوولیستەکەی پارتی بۆ هەڵبژاردنی ئەنجومەنی پارێزگاری کەرکوک ئاشکرابوو کە نەجمەدین کەریم سەرۆکایەتی دەکات\nبڵاوکراوەی نوێترئه‌و پرسیارانه‌ی وڵامیان ده‌ست ناكه‌وێت ؟


ترەمپ سەبارەت بە پڕۆژە یاسایەك دژی سعودیە ڤیتۆی بەكارهێنا\nد. ناسر ھەرکی: گفتوگۆکانمان لەگەل بەغدا بەردەوامە\nدوو كەس بە تۆمەتی دزیكردن دەستگیر كران\nهه‌ردوو لیژنه‌ى كۆمه‌ڵایه‌تى و یاسایی بڕیارى ئازادكردنى به‌مه‌رجى سزادراوان له‌چاكسازییه‌كان تاووتوێ ده‌كه‌ن\nجوتیار عادل: لە وەرگرتنەوەی قەرزەکانی حکومەت چاوپۆشی لە کەس ناکرێت\nحكوومەتی هەرێم سەرجەم قەرزەكانی وەردەگرێتەوە\n2019-04-17 [06:44 AM]\nسه‌رۆكی ویلایەتە یەكگرتوەكانی ئەمەریكا، ئه‌و پڕۆژه‌یاسایه‌ی ره‌تكرده‌وه كه داوای بڕینی پشتیوانیەكانی ئه‌مریكا دەكات بۆ هاوپه‌یمانی عه‌ره‌بی له یه‌مه‌ن.\nدۆناڵد تره‌مپ له په‌یامه‌كه‌یدا پاساوی ره‌تكردنه‌وه‌ی پڕۆژه‌یاساكه‌ی بۆ ئه‌وه گه‌ڕاندۆته‌وه كه "پڕۆژه‌یاساکه هه‌وڵێكی ترسناك و بێواتایه بۆ لاوازكردنی ده‌سه‌ڵاتی ده‌ستووری ئەو و مه‌ترسی ده‌خاته سه‌ر ژیانی هاووڵاتییانی ئه‌مریكی و سه‌ربازان، هه‌روه‌ها زیان به سیاسه‌تی ده‌ره‌وه‌ی ئه‌مریكاش ده‌گه‌یه‌نێت".\nتره‌مپ ئاماژه‌ی به‌وه داوه كه هۆكاری بوونی ئه‌وان له یه‌مه‌ن بۆ به‌ره‌نگاربوونه‌وه‌ی ئه‌لقاعیده ده‌گه‌ڕێته‌وه له‌و وڵاته و داكۆكی له‌وه كردووه كه ئه‌مریكا لایه‌نگری له‌نێو لایه‌نه نه‌یاره‌كانی یه‌مه‌ن ناكات.\nسەرۆكی ئەمەریكا رایگەیاندووە لە یەمەن هیچ سەربازێكی ئەمریكی نییە لەگەڵ هاوپەیمانێتییەكەی سعوودیە یان هەر لایەنێك كە كاریان لەگەڵدا بكات ئەركی پێدرابێت و بانگەشەی ئەوەی كرد، ئەمریكا پاساوی هەیە بۆ پشتگیریكردنی سعوودیە.\nبەپێی پڕۆژه‌یاساکە، جگە لەوانەی كە لەگەڵ ئەلقاعیدە شەڕدەكەن، بڕیاربوو تەواوی هێزەكانی ئەمریكا كە كاریگەرییان هەیە لەسەر جەنگی یەمەن یان بەشدارن تیایدا، لەماوەی 30 رۆژدا بكشێنەوە.\nچواری نیسان پڕۆژه‌یاسای بڕینی پشتگیرییەكانی ئەمریكا بۆ سعوودیە لە یەمەن لە ئەنجوومەنی نوێنەرانی ئەمریكا بە 247 دەنگ بەرامبەر 175 دەنگ پەسەندكرا و 13ی ئاداریش لە ئەنجوومەنی پیران بە 54 دەنگ بەرامبەر 46 دەنگ پەسەندكرابوو.\nبەڵام ترەمپ بۆ جاری دووەم مافی ڤیتۆی بەكارهێنا، پڕۆژە یاساكەی رەتكردەوە، جاری یەكەمیش بۆ رەتكردنەوەی ئەو پڕۆژه‌یاسایه‌ی رێگریی لە دروستكردنی دیواری سنووری ئەمریكا-مەكسیكی دەكرد ئەو مافەی بەكارهێنابوو.\nئەم هەواڵە 5512جار خوێندراوەتەوە


گۆترێش داوای هەڵوەشاندنەوەی گەمارۆکان دژی ئێرانی کرد - Mehr News Agency\nAP ١٤٠٠ Tir ٩ ١٣:٥١\nNews Code 38005\nبە ڕاپۆرتی ئاژانسی هەواڵی مێهر لە ڕۆیتێرز، ئانتۆنیۆ گۆترێش ئەمینداری گشتی نەتەوەیەکگرتووەکان داوای لە دەوڵەتی واشنتۆن کرد بە پێی ڕێککەوتنی ناڤۆکی، هەموو گەمارۆکان دژی ئێران هەڵبوەشێنێتەوە یان بەری کردنیان بۆ لەبەرچاو بگرێت.\nگۆترێش لە ڕاپۆرتەکەیدا بۆ ئەنجومەنی ئاسایش، بە شێوەی تایبەت ئاماژەی کردووەتە سەر درێژ کردنەویە بەری کردن لە گەمارۆکان بۆ بازرگانی نەوتی لەگەڵ ئێران و درێژ کردنەویە بەری کردنی هاوکاری لە پڕۆژەکانی پەرەنەسەندی ناڤۆکیش.\nناوبراو هەروەها داوای لە ئێران کردووە تا بە تواوەتی بگەڕێتەوە بۆ سەر بەڵێنە ناڤۆکییەکانی لە حاڵێکدا کە هەڵپەساردنی هەندێک بەڵێنی ئێران لە وەڵام بە بێ بەڵێنییەکانی ئەمریکا و هاوبەشە ئەورووپییەکانی ئەنجام دراوە.\nبە وتەی گۆترێش، بووژانەوەی تەواوی ڕێککەوتنی ناڤۆکی باشترین ڕێگا بۆ دەستەبەر کردنی ئاشتی خوازانە بوونی بەرنامەی ناڤۆکی ئێرانە.


فرانس پرێس: هێرشکارەکەی شاری نیس پەنابەرێکی توونسییە - پرس میدیا\nHome جیهان سڵایدشۆو گرنگ هەواڵ فرانس پرێس: هێرشکارەکەی شاری نیس پەنابەرێکی توونسییە\nفرانس پرێس: هێرشکارەکەی شاری نیس پەنابەرێکی توونسییە\nپرس میدیا 10/29/2020 07:06:00 pm جیهان, سڵایدشۆو, گرنگ, هەواڵ,\nئاژانسی فڕانس پرێس لە هەواڵێکی بەپەلەدا ئاشکرای کردووە، هێرشکارەکەی سەر شاری نیس گەنجێکی تەمەن ٢١ ساڵی توونسییە.\nبەپێی زانیارییەکانی فرانس پرێس، هێرشکارەکە ناوی ئیبراهیم عوساییە و کۆتایی مانگی ڕابردوو لە ڕێگەی ئیتاڵیاوە چووەتە ئەوروپا سەرەتای ئەم مانگەش گەیشتووەتە پاریس.\nهاوکات هەر ئەمڕۆ سەرۆکی فەڕەنسا رایگەیاند، ئەنجامدەری ئەو هێرشەی بەیانی ئەمڕۆ کرایە سەر کڵێسایەکی شاری نیس و تێیدا سێ کەس کوژران کە یەکێکیان بە چەقۆ ملی لە لاشەی کرایەوە، بریتیە لە "تیرۆریستێکی ئیسلامی".\nئیمانوێل ماکرۆن، سەرۆکی فەڕەنسا لە کۆنفرانسێکی هەواڵیدا و لە شاری نیسەوە رایگەیاند، بەهۆی هێرشەکانی ئەم دواییە بۆ سەر هاوڵاتیانی وڵاتەکەی و هێرشەکەی ئەم بەیانییەی سەر کڵێسایەک لە شاری نیس، بڕیاریداوە هەزاران یەکەی سەربازی لە سەرانسەری وڵاتدا بخاتە حاڵەتی ئامادەباشیەوە.\nBy پرس میدیا at 10/29/2020 07:06:00 pm


بینەران لە چاوەڕوانیی نەوید محەمەدزادەدا » DidiMn\nسەرەتا / بینەر و فیلم/هەواڵ / بینەران لە چاوەڕوانیی نەوید محەمەدزادەدا\nدیدی من – گۆڤاری پارسینما\nلە فارسییەوە :ڕێبوار هەورامی\nنەوید محەمەدزادە دوای ساڵێک دوورکەوتنەوەی لە شاشە و بینەران، دووبارە گەڕایەوە و بڕیار وایە لە فیلمێکی نوێی وەحید جەلیلوەنددا ڕۆڵ ببینێ و زنجیرەدرامای ”بۆق”یش لە دەرهێنانی هومەن سەیدی، پاش ماوەیەکی تر نمایش دەکرێت، کە تێیدا وەک ئەکتەر بەشدارە.\nئەمە لە کاتێکدایە فیلمی ”سوورپێست”ی نیما جەویدی لە ساڵی ٢٠١٩دا، دواین کاری ئەو بوو. دای ئەویش لە ئەزموونێکی نوێدا، کتێبی ”هیچ دۆستێک جگە لە چیاکان”ی بێهروز بوچانی، نووسەری پەنابەری کوردی بە نوسخەی دەنگی بڵاو کردەوە.\nفیلمە نوێیەکەی جەلیلوەند ناوی ”شەو، داخلی، دیوار”ە و تێیدا نەوید ڕۆڵی کەسێکی کوێر دەبینێت. ئەم ڕۆڵەیش ڕۆڵێکی جیاواز و ئەزموونێکی نوێیە بۆ ئەم ئەکتەرە و پێشتر لەم جۆرە ڕۆڵەی نەبینیوە، بۆیە هەم بۆ خۆی و هەم بۆ بینەرانی ئەزموونێکی نوێ دەبێت.\nشایەنی باسە پێشتر هەردوو دەرهێنەر و ئەکتەر لە فیلمی ”بێ واژوو، بێ مێژوو” پێکەوە کاریان کردبوو و بەپێی وتەی خۆیشیان خۆشحاڵ بوون تێیدا، هەر ئەمەیش هانی داونەتەوە جارێکی تر پێکەوە کار بکەن. هەر وەک چۆن پێشترین لە فیلمەکانی ”هەمیشە و ڕۆژێک” و ”مەتری شەش و نیو”ی سەعید ڕۆستاییدا ڕۆڵی سەرەکیی بینیبوو.\nهەردوو بەرهەمەکە چاوەڕوانییەکی زۆریان بۆ بینەران دروست کردووە و بەپێی وتەی ڕەخنەگران ئەمساڵ دەبێتە ساڵێکی جیاواز و پرشنگدار بۆ نەوید محەمەدزادە؛ هەر وەک چۆن چەند ساڵێکە ئەو ئەکتەرە هۆڵی سینەماکانی ئێرانی پڕ کردووە لە بینەر و لە ماوەیەکی کەمدا توانیویەتی چەند خەڵاتێکی جیهانی و ناوخۆیی گرنگ بە دەست بهێنێت.\nCinema, navid Mohammed Zadeh,


ململانێی بازار و سەردەمی مەرگ\n27/10/2018 02:30 PM\nفریدریك بیگبیرید رەخنەگری ئەدەبی و دەرهێنەر و رۆژنامەنووس و رۆماننوسی نەوەی نوێی فەڕەنسا لە ساڵی 1965 لە نویی سورسین لە بنەماڵەیەكی رۆشنبیر لە دایكبووە، لە بواری پڕوپاگەندەی بازار و ئابووریدا كاری كردووە ساڵی 1990 یەكەم رۆمانی بڵاوكردووەتەوە، پەیمانگای زانستە سیاسییەكانی لە پاریس تەواوكردووە، ساڵی 2002 بەرنامەیەكی گفتوگۆی لە كەناڵی بلوسی فەرەنسی پێشكەش دەكرد، رۆمانەكانی بیگبیدیر بریتین لە" ژاكیرە رجل الشباب بالانزعاج "ساڵی 1990 چاپ وبڵاوی كردووەتەوە، 1994 رۆمانی "عگلە فی غیبوبە"1997 "الحب یدوم پلاپ سنوات" ساڵی 2000 رۆمانی" 99فرانك" ساڵی 2003" ویندوز علی عالم" ساڵی 2005 "روانسیە الانانیە"2007" مغفرەتعلیمات" 2009. چیرۆكەكانی " لەانبا‌وعن النشوە" ساڵی 1999- ساڵی2001 وتارەكانی بەناوی "جرد نهایەقبل التصفیە."\nفریدریك بیگبیدیر بە یەكێ لە رۆماننووسەكانی نەوەی نوێی فەڕەنسا دادەنرێت، بڕوانامەی لە بواری ریكلام و پروپاگەندەی بازار و فرۆشتن وەرگرتووە، بیگبیدیر لە وكالەی یونگ رۆبیكەم كاری ریكلامی دەكرد لەدوای بڵاوبوونەوەی رۆمانی نەوەد و نۆ فرانكەوە لە كارەكەی دەردەكرێت، هاوكات بیگبیدیر وەكو رەخنەگر لە چەند گۆڤارێك و بەرنامەی تەلەفیزۆنی كاردەكات، رۆمانی نەوەدنۆ فرانك باس لە خۆشەویستی و سەرمایەداری و بابەتی پروپاگەندەی بازار دەكات، ئەم رۆمانە شەش بەشە و هەر بەشەو ناونیشانێكی هەیە و لە ناوەوە بەشەكان بەسەر چەند بەشێكی تردا دابەش دەبێت.\nئەم رۆمانە چیرۆكی بازرگانی و رۆژگاری تازە دەگێڕێتەوە. باسی سەردەمێك دەكات مرۆڤ وەكو شمەكێك وایە، روداوەكان لە بارەی دونیای سەرمایەداری و عەولەمە و بازارەوەیە، وێنەكانی نێو ئەم رۆمانە گوزارشتن لە دونیای تازە و سەردەمی تەكنەلۆژیا، پاڵەوانی رۆمانەكە كەسێكی سەرشێتە و هەمیشە لە بارەی ئامانجی بوونەوە دەدوێت، هاوكات لە بارەی خۆشەویستییەوە دەدوێت، بەڵام پێی ناگات چونكە خۆشەویستی پێویستی بە قوربانی دانە و ئەویش ئامادەنییە قوربانی بۆ عەشق بدات و ئەو مرۆڤی سەردەمێكی نوێیە، كە خودی ژیان بە هیچ شتێك ناگۆڕێتەوە، ئەمە وێنەی ئەوروپایەكە بە قۆناغی سەرمایەداری و تەكنەلۆژیادا تێدەپەڕێت، نوسەر دەیەوێت لەم بابەتەوە باس لە سەدەی بیست و یەك و ژیانی هاوچەرخی ئەوروپییەكان بكات، چیرۆكی سەردەمێك كە ئیتر پیرۆزیەكان كاڵ دەبنەوە، پاڵەوانی ئەم رۆمانەوەك زۆرێك لە هاوسەردەمەكەی ئامادەنییە قوربانی بۆ عەشق بدات و تەنها لەزەت و خۆشیەكانی عەشقی بەلاوە گرنگە، ئیدی كەس ئامادەنیە وەك چیرۆكە ئەفسانەییەكان ژیانی خۆی بكات بە قوربانی بۆ عەشقێك، ئەم سەردەمە رۆژگاری فەرهاد و مەجنون و مەم نییە، عەشق لە پەیوەندیەكی خێرادایە و دەستپێكی عەشق سێكسە، مرۆڤ لەو وەها هاسەردەمێكدا دەیەوێت وەكو كەرەستەیەكی ماتەری عەشقی دەست بكەوێت فریدریك بیگبیدیر باس لەسەردەمێك دەكات مرۆڤەكانی بەدوای كامەرانیدا دەگەڕێن، ئاسودەیی لەكوێ بێت بۆ ئەوێ دەچن، چەمكی عەشق و نیشتیمان و پیرۆزییەكان كاڵ بوونەتەوە، سەردەمێك كە موقەدەس گرنگ نییە ئاسودەگی گرنگە، خۆشبەختی گرنگە. پاڵەوانی رۆمانەكە "ئۆكتاف"ە كەسێكە كە لە بواری ریكلام ئیش دەكات، ئۆكتاف لە سەرەتای رۆمانەكەدا وەك گێڕەرەوەی رۆمانەكە دێتە قسە و باسی خۆی دەكات، گێڕەرەوە چیرۆكی خۆشبەختی دەگێڕێتەوە بۆ خۆی و بۆ خەڵك، ئاسودەیی گوتارێكی ئەم رۆمانەیە ئاسودەیی لای مرۆڤی هاوچەرخ لە هەموو شتێك گرنگترە، ئەم رۆمانە ململانێی سەرمایەداری و كار و بونی مرۆڤ و دەستەبەری كارە\nگێڕەرەوە لە بەشی وەبەرهێنانی شیر كاردەكات و باسی بازرگانی گەورە دەكات و حیكایەتی سەرمایەداری شیر دەگێڕێتەوە لەسەدەی بیست و یەكدا، باسی مرۆڤی لە كاركەر(مستهلك) دەكات رۆح لەبەرێك لەدواهەمین رەگەز، نوسەر دەچێتە نێو باسی بیروباوەری ماركسەوە و گوزارشتەكان لە بارەی ژیانی سەرمایەداریەوەیە، هاوكات باس لە چێژی ئەدەب و نوسین و گۆرانی جیهان دەكات. لە ژێر تیشكی گوتەیەكی گرامشیەوە دەڵێت دەبێت دونیا بگۆڕێت، بیگبیدیر هاوكات دەچێتە نێو ژیانی كەسایەتیە شۆڕشگێرەكان و فەیلەسوفەكانەوە و لەبارەی ژیانی گۆرباتشوف و گیڤارا و نیتچە و ماركس و تروتسكی و ئارتۆر رامبۆ و قەسیدەیەكی بۆدلێر و فیلمی هیندی و ئەمریكی و ڤیستیڤاڵی كان دەدوێت، دەیەوێت بچێتەنێو گوتارێكی فیكری ئابووری و رۆشنبیریەوە، دەچێتە نێو ململانێی سەرمایەداری. وێنەی بازاری ئەوروپا دەكێشێ، بازارێك كە رۆژ بە رۆژ گەورەتر و ترسناك تر دەبێت. تەواوی روداوەكانی ئەم رۆمانە لە بارەی بازار و كڕین و فرۆشتن و وەبەرهێنانەوەیە، وەبەرهێنان ئەو مەكینەیەیە ئەمڕۆ ژیانی ئەوروپا و ئەمریكا و هەندێك وڵاتانی ئاسیای بەرەو ئاڕاستەیەكی دیكە بردووە، باس لە ئەمریكا دەكات، كە چۆن بەهۆی پەیوەندی و ریكلامەوە دەستی بەسەر دونیادا گرتوە، چیرۆكی و كالەتەكانی ریكلام و پیشەسازی لە پاریس و چیرۆكی خۆشەویستی جەستەیی دەگێڕێتەوە، پەیوەندی جەستەیی تازەترین جۆری پەیوەندییە، كە مرۆڤەكان لە رێگای جەستە و لەزەتی جەستەییەوە كۆدەبنەوە، پەیوەندیەك كار و پیشە و لەزەت دروستی دەكات لە نێوان مرۆڤەكاندا پەیوەندی مرۆڤەكان لەسەردەمی پارە و بازارگانی و داهاتدا.\nپاڵەوانی رۆمانەكە عاشقێكە لەو جۆرانەی كە نایەوێت قوربانی بۆ عەشق بدات خۆشەویستی ئەو جەستەییە، عەشقێكی راستەقینەناكات بەڵكو بەدوای چێژ و لەزەتی جەستەییدا دەگەڕێت، بە دوای سێكسدا وێڵە لە عەزابی عەشق هەڵدێت. چیرۆكی كارگەكانی پیشەسازی دەگێڕێتەوە، دووكەڵی كارگەكانی پیشەسازی و پیسبوونی ژینگە و فەرامۆشكردنی سروشت وەكو هۆكارێك بۆ مردنی مرۆڤەكان و مەترسی گۆرانكاری سروشتی و فیزیایی لەسەر زەمین، ئیتر بوونی كارگەكان گرنگتر لە بوونی مرۆڤەكان. چیرۆكی خۆكوشتنی مرۆڤەكان دەگێڕێتەوە.\nبەشێكی ئەم رۆمانە گوتاری خۆكوژی مرۆڤەكانە، حیكایەتی دابەشبوونی مرۆڤایەتی بۆ دوو چین، چینی زۆر هەژار و چینی زۆر دەوڵەمەند، چینی ناوەند نەماوە، لێرەوە دۆخەكە مەترسیدار دەبێت و نەمانی چینی ناوەند و زۆربوونی چینی هەژار و كەمی چینی دەوڵەمەند مەترسی ئاژاوە گەورەكەی لێ دەكرێت، شۆڕشی كرێكاران و راپەڕینی برسییەكان، ئیدی تاكە چارەسەر قركردنی برسی و هەژارەكانە، لە ناودانی هەژارەكان لە پێناوی كەمكردنەوەی رێژەی دانیشتوانی سەر زەوی تا كۆمەڵێك بەخۆشی و تێر و تەسەلی بژین، لەپێناوی ئەوەی نان بەشی مرۆڤەكان بكات دەبێت هەژارەكان لە برسا بمرن و ساماندارەكان بەئاسودەیی بژین، ئەم بابەتە لە سەردەمی ئەمڕۆدا بووە بەكێشەیەكی گەورەی مرۆڤایەتی، خاوەن سامانەكان لەدەرد و بەڵا دەپارێزرێن و تەندروستی باش و دەرمانی باش و خواردن و حەوانەوەی باش و هەرچی هەژار و نەدارەكانە برسی و نەخۆش و ناتەندروستن. كەچی هێشتا ژمارەی برسی و هەژار زۆرترە لە دەوڵەمەند.\nلەلاپەڕە نەوەد و شەشدا باسی عەشقێكی سەیر دەكات عەشقی پیاوێك بۆ ژنێك كە قژی بارۆكەیە و چاوی عەدەسەیە، مەمكەكانی دەستكردە. ئەمە گوزارشتە لەژیانی تازەی رۆژئاوا، تەكنەلۆژیا روخسارەكان دەگۆرێت پیرو ناشیرینەكان جوان دەبنەوە، سەردەمی سەرمایەداری سەردەمی پارەیە، هاوكات لەئەفریقا مرۆڤ لەبرسا دەمرێت، ئایا خۆشبەختی لە پارەدایە؟ ئەمە ئەو پرسیارەیە كە لە رۆمانەكەدا هاتوە، پارە لە سەردەمی ئەمڕۆدا پەیوەستە بە هەموو شتێكەوە، پارە مرۆڤ خۆشبەخت دەكات و پاڵەوانی ئەم رۆمانەش نایەوێت قوربانی بۆ عەشق بدات و لەو مرۆڤانەیە، كە كوڕی سەردەمەكەی خۆیەتی و پارە و ئاسودەیی بەلاوە گرنگە، نەك عەشق.\nلە بەشێكی دیكەی رۆمانەكەدا باسی ئەو ئەدیبانە دەكات كە خۆیان كوشتوە، لەوانە هەمنگوای و كافاباتو و لافاریا و.... باسی بوونی نەخۆشی سبید افیل –شژوژ جنسی دەكات لە رۆژئاوا چیرۆكەكانی مومارەسەی سێكسی ئەو ژنانە دەگێڕێتەوە كە لەگەڵ نەخۆشەكاندا جووت دەبن و هیچ چارەسەرێكی دژە نەخۆشییەك بە كارناهێنن، نێربازی و سێكسی ژن لەگەڵ ژندا " انحراف" ڕوداوێكە لە ئەوروپا تەشەنەی سەندوە، سەرئەنجامی ئەو مومارەسە ناتەندروستانە نەخۆشی ئایدز دروست دەبێت، ئەمە چیرۆكی ژیانی تازەی رۆژئاوایە كە بووەتە مایەی نەخۆشییە جەستەیی و دەرونییەكان. نوسەر باس لە مردنی ملیۆنێك مرۆڤ دەكات بە ئایدز لەسەرانسەری جیهاندا، هۆكاری نەخۆشی و شەڕ و هەژاری دەگێڕێتەوە بۆ دەركەوتنی سەرمایەداری، ئەم رۆمانە چیرۆكی مردنی موقەدەس و لە دایكبوونی سەردەمی تەكنەلۆژیا و بازرگانی و ئابووری ترسناك، زوومی كامێراكەی بیگبیدیر لەسەر ژیانی رۆژئاوا و جیهانە لە سەردەمێكی تازەدا. نووسەر پەردە لەسەر ژیانێكی مەترسیدار لادەدات كە دەسەڵات بە سەردەمێكی ئاسودەی دادەنێنێن، باس لە شەڕی ئەتۆم و ململانێی دەسەڵات و سامان دەكات. ئەم شەڕ و ململانێیان سەرئەنجامەكەی مەرگی هەژارەكانە، سەردەمێك كە عەشق دەبێت بەچێژێكی جەستەیی و هیچی تر. سەرئەنجام كەشێكی غەمگین دروست دەبێت و هەموشتێك دەبێت بەپارە و عەشقی راستەقینەش مەگەر لە نێو رۆمان و چیرۆكەكاندا مابێتەوە، بەڵام مرۆڤەكان نائومێد نابن و شەڕ لە پێناوی عەشقی راستەقینەدا دەكەن.


ھەرێمی کوردستان دوای نەمانی داعش\n2016-06-01 [11:48 AM]\nنووسینی: ئیبراھیم عەباس\nھەروەک چۆن دەرکەوتنی داعش و بوونی بە دەوڵەتێکی گەورە، رووداوی تازەی لەناوچەکە خوڵقاند، بێگومان نەمان و کۆتایی ئەم ھێزە، رووداوی گەورە بەدوای خۆیدادێنێت و ھیچ رووداوێکی لەم جۆرەش نییە کەم و زۆر کاریگەری لەسەر کورد و پێگەی ھەرێمی کوردستان دانەنێت.\nئێستا دەنگێکی کەم لە ناو نووسەران و رۆشنبیرانی دەرەوەی پارتی دەبیسترێت، کە بەرچاوروونی بە سەرکردە سیاسییەکان دەدەن، بۆ ئەوەی پێش کۆتایی داعش پرسی ریفراندۆم و سەربەخۆێی بەکۆتا بھێنن. ئەم روانگانە کەمن و تا ئەم ساتە تەنھا پارتی و نووسەرانی سەر بەم حزبە پێشەنگی دەستوبردی کۆتایی ھێنانی ریفراندۆم یان دروستکردنێکی دەوڵەتی کوردین، لانی کەم لە باشووری کوردستان.\nبێگومان روانگەی رۆشنبیرانی نزیک لە یەکێتی و گۆڕان و تەنانەت حزبە ئیسلامییەکانیش بۆ پەلەکردن لە پرسی ریفراندۆم گرنگە، چونکە ئیتر پارتی بەتەنھا داوای ئەم مافە گرنگە ناکات و ھاوبەشەکانیشی دەگەنە بروایەکی جیاواز لەوەی پێش ئێستایان.\nھەرگیز گرنگ نییە ئەوان چ پاساوێک بۆ ئەم پرسە پەیدا دەکەن، بەتایبەت پێشبینی مەترسی ئەوەی، ئەوان ناوی لێ دەنێن، دوای داعش. کەدوای داعش پێشبینی لاوازی پێگەی کورد دەکەن. ئەوەی گرنگە و سیاسەت و ستراتیژیەتی سەرۆک بارزانییە، دەستەبەری قەوارەیەکی کوردیە پێش ھەڵبژاردنی سەرۆکایەتی لە ئەمریکا لە کۆتایی ئەمساڵ. راستە سەرۆک بارزانی و پارتیش پەلەیانە لەم ھەلە مێژوویە زێڕینەی ئێستا کەڵ وەربگرێت، تا ئەوکاتەی کۆتایی بەداعش ھاتووە ئیتر کوردیش لە ژێردەستەیی رزگاری بووە. بەدڵنیایشەوە بەدەستھێنانی قەوارەیەکی سەربەخۆ پێگەی کورد دەگەیەنێتە ئەو ئاساتەی ھەرگیز ھیچ دەوڵەت و ھێزێک جورئەتی ئەوە نەکاتەوە, داعش و جانەوەری تر بە کژ کوردستاندا بکاتەوە.\nئەم هەواڵە 4867جار خوێندراوەتەوە


لەناو پرۆگرام چی بەسەردێ و خاوەن دوکانەکە چی پێ دەڵێ؟\nدایک ئەو کائینەیە لەناو خێزان زۆرترین قوربانی دەدات\nJK · 2 بینین\nلەناو کتێبدا غەرق بە!\nmuhammad · 1432 بینین\nچۆن سەبکرایب و زەنگۆلەکە لەناو ڤیدیۆکانمان دانین بەموبایل ???? زۆر بەئاسانی ????بەبەرنامەی (Kine mas\nتۆمارێکی زۆر ترسناک!!! کچێک لە کاتێ وێنەکرتندا تیمساحێکی لێ دەر ئەکەوێت و ئەیخوا????????\nEhsan IT · 190 بینین\nکاتێ یەکەم جار قادرمەی کارەبای هاتە هەولێر????\nOmar Hasan · 14 بینین\nشەش ساڵ لەناو ژنە وەحشیەکانی ئەمازۆن\nئەساسینەکان کێن؟ (ترسناکترین کۆمەڵە لە مێژوودا لەناو یارییەکی پڕ نهێنی!!!) بەشی یەکەم\nنهێنییە گەورەکان لەناو کارتۆنەکاندان!!!


سەرۆکی نەوەی نوێ عەرەب دەرچوو، باوکیشی لە گەڕەکی کەرخی بەغدا کەبابچی بوو\nWednesday, 12.12.2018, 3:10\nپاش راگواستنەوەی خەڵکی گوندەکان و کیمیابارانی هەڵەبجە، بە دوایدا پرۆسەی ئەنفال، دەنگۆی ئەوە هەبوو، کە سەدام حسێن شارە گەورەکانی باشوور (سلێمانی، هەولێر و دهۆک) چوار دەوریان بگرێت و بە دەوریدا جادەی گەورە دروست بکات، لەو دیوی دەریشەوە سەربازگەی گەورە دابنێت، تا هاتوچۆ و پەیوەندی لە نێوان کورددا نەهێڵێت، واتە بە نیاز بووهەموو کوردستان بکات بە زیندانێکی گەورە، تا کەس نەتوانێت هەناسەی تێدا بدات و لە دنیای دەرەوە داببڕێت، ئەوەبوو سەرەتا جادەی ٦٠ مەتری دروست کرد.\nدەنگۆیەکی دیکەش هەبوو، لەوانەی کە لە دامودەزگاکانی بەعسەوە نزیک بوون، گوایە حکومەتی بەعس لە هەوڵی ئەوەدایە شکۆ و کەسایەتیەکی کوردیش بە شێوەیەکی دیکە بشکێنێت، ئەمیش بەوەی کەسە ناودار و ئەشرافەکانی کورد روو شکێن بکات و دەستدرێژی سێکسی بکەنە سەر کچ و ژنەکانیان. بەڵام دوای پەلاماردان و داگیرکردنی کوێت، سەددام فریا نەکەوتن، هەمووی هەڵوەشایەوە.\nژنی شای ئێران فەرەح پەهلەوی لە یاداشتەکانی خۆیدا باس لە سیاسەت و لێکچوونێکی دیکە دەکات، کە چۆن شای ئێران بە هەمان شێوە سێکسی لەگەڵ ژن و کچی وەزیر و کەسە نزیکەکانی خۆیدا کردووە، تا سەرنزم و رووشکێنیان بکات و کەسایەتییان تێک بشکێنێت، زۆربەی شەوە سورەکانی شای ئێران بۆ ئەو مەبەستە بووە، هەر وەزیر و کەسێکی دەسەڵاتدار ئەمەی قبوڵ نەکردبێت، ئەوا کوشتوونی و لە ناوی بردوون، مەبەست لەم کارەی حەمە رەزا شای ئێران، بۆ ئەوە بوو، تا لەو رێگایەوە ترسی نەمێنێت کۆدەتای بەسەردا بکەن، بەتایبەتی ئەو کەسانەی کە ئاوا لەگەڵ ژن و کچەکانیان دەکات، تا بیر لەوە نەکەنەوە رۆژێک لە رۆژان لێی هەڵبگەڕێنەوە. حەمە رەزا شا ئەوانەی ناونابوو:\n- (شقارتەی بێ مەترسی، کە تاقیکراونەتەوە).\n- من لە رەزا شام پرسی بۆچی پیاوێکی نێربازی وەکو هووەیدات کردووە بە سەرۆک وەزیران؟! لە وەڵامدا رەزا شا دەڵێت:\nبە پێچەوانەوە ئەم کەسە باشە، چونکە پیاوی سروشتی نییە، تا رۆژێک بیەوێت بەرامبەر بە ئێمە بوەستێتەوە.\nفەرەح درێژەی پێ دەدات و دەیگێڕێتەوە:\n- بەکارهێنانی کەسانی سووک و بێ ئەخلاق، سیاسەتی حەمە رەزا شا بووە، تەنانەت لە ناو سوپادا پیاوی سوک و بەدرەوشت و پیر و پەککەوتەی دادەنا. بڕوانە کتێبی (شا و فەرح... نهێنییەکانی) لاپەڕە 357.\nئەو دوو نمونەیەی سەرەوە بۆ ئەوەیە تا ئێمەش بچینە نێو باسەکەمان و لەگەڵ دەسەڵاتی سیاسیی و خێلەکی پارتەکانی باشوور کە بەدەسەڵاتی کوردی ناسراوە، بەراوردیان بکەین، هەڵبەت لە ماوەی ئەم 28 ساڵەدا میت و ئیتیلاعاتیش لەو جۆرەیان کردووە و رێنیشاندەری دەسەڵاتی کوردی و بەرپرسە کوردەکانیش بوون، بەرپرسەکانی کوردیش بۆ خۆیان ئەو کارانەیان لەگەڵدا کراوە، رووداوی زۆر لەو بارەیەوە هەیە، دەزگای پاراستن، زانیاری و دژە تیرۆریش، کەم تا زۆر لەوەیان کردووە و ئەو ئەزمونەیان لە داگیرکەران و شەڵاتی و سەرسەرییەکانی شاخەوە گواستۆتەوە بۆ نێو شار، بۆیە میت و ئیتیلاعات کەمتر بە دەست ئەمانەوە ماندووبوون، زۆر پێویستیان بەوە نەبووە ئەم بەرس و سەرکردانە رابهێنن و مەشقی بێئەخالقیان بکەن. بەو شێوەیە وەک ئەمڕۆ دەیبینین رەوشتی زۆربەی خەڵکی باشووریان وەک خۆیان لێکردووە.\nلە دوا بەڵگەدا ئەوەتا لایەنێکی موخابەراتی گەورە، توانیوێتی بە ڤیدیۆ فلیمی دەیان بەرپرسی زێڕەڤانی پارتیی بگرێت، کە لەگەڵ سۆزانی و ئافرەتی لەشفرۆش خۆیان رووت کردۆتەوە و هەڵدەپڕن و رادەبوێرن، (وەک ئاگادارکراومەتەوە ڤیدیۆکە ئیستا دەست کوردستانپۆست کەوتووە، جارێ بڕیاری بڵاوکردنەوەی نەدراوە).\nخوێنەرە بەڕێزەکان نابێت لەوە زویر بن، کە بۆچی ئێمەش ناچارین بەم زمانە قسە بکەین، ئەو دەربڕینە و زمانی نووسینە، لە زمانی هەموو گەل و میللەتێکدا دەبینرێت کاتێک دەسەڵاتەکەی خۆیان فاسید و بەدڕەوشت و خائین بێت، دەبێت تەنیا بەو زمانە پێناسە بکرێن، بە هەموو دڵنیاییەکیشەوە دەڵێم: زۆربەی زۆری بەرپرسەکانی پارتی و یەکێتیی داوێنپیس، هەتیوباز، شەلاتیی و بەدڕەوشتن، بۆیە ئەو پۆست و دەسەڵاتەشیان پێدراوە، زۆربەی بەرپرسەکانی یەکێتی مێژووی شاخیان پڕە لە هەتیوبازیی و ئاژەڵبازییش، رەوشتی زۆربەیان لە شاخ و لادێکان ئەو راستییە دەخەنە روو و ناشارێتەوە، تەنانەت هەندێک لە بەرپرسەکان لەگەڵ کوڕ و پێشمەرگە گەنجەکانیشدا کاری ناشرینیان کردووە.\nئەمانە کە هاتنە شاریشەوە، هەر ئەوەیانکرد کە لە شاخ کردبوویان. جەلال تالەبانی و مەسعود بارزانیش بۆ خۆیان ئەو هەموو پێناسەیە دەیانگرێتەوە. بۆیە بۆ کەسانی سووک و بەدڕەوشتی وەکو خۆیان دەگەڕان و دەیانهێنان و دەسەڵاتیان پێدەدان، بە نەوشیروان مستەفاشەوە، کە هاوڕێی شان بەشانی تالەبانی بوو. بنەماڵەی بەرهەم ساڵح و واحیدی کەبابچی، نمونەی زەقی ئەو دیاردەیەن، کە خەڵکی سلێمانی چاک دەیانناسن، تالەبانی و نەوشیروان ئەمانەیان هێنا و کردیانن بە ئەشرافی شار لەویوە هەموو مێژووی یەکێتیی و خەباتی پێشمەرگە و قوربانییەکانیان بە نمونەی وەک ئەمانە فرۆشتەوە، کردیان بە مادالیا و کردیان بە شانیاندا. نەوشیروان مستەفا کەسێکی وەک شاسوار واحید بەرز دەکاتەوە و خوشکەکەی دەکاتە ئەندام پەرلەمان، دەبێت لە خۆمان بپرسین کە ئەمە لە خۆڕایی نییە، بەڵکو بە مەبەست و بە پلانە.\nجارێکی دیکە ئەو هەموو نمونە و سەردێڕانەی سەرەوە بخوێنەرەوە، بزانە لە کوێدا و بۆچی ئەمانیش وەکو سەددام و حەمە رەزا شایان کردووە. چ مەبەستێک لە پشتییەوە بووە. حەمە تۆفیقی زاوای نەوشیروان قسەیەکی هەیە، کە لە سەر یەکێک لە ژنە ئەندام پەرلەمەنتارەکان وتوویەتی: (بە بیر وعەقڵی خۆی ئەو پۆستەمان نەداوەتێ، بەڵکو بەوەی (xx)ی وەریگرتووە...)، نەوشیروان مستەفا ئەم قسەیە لە حەمە تۆفیقی زاوای وەردەگرێت و بێدەنگ دەبێت، چاو لەوە دەپۆشێت، کە زاواکەی داوێنپیسە و خیانەت لە خوشکەکەی دەکات!\nئەم باسەمان ئەگەر زۆر لەسەری بڕۆین درێژ دەبێتەوە، بۆیە دەچینە سەر ناوەرۆکی باسەکە و دەڵێن:\nکە دەسەڵاتی کوردی هەمیشە دوو هەنگاو لە پێش خەڵکەکە رۆیشتووە و هەنگاوی یەکەم پلانی داناوە، دووەم بە خەڵکە ساویلکە و پیاوە ماستاوچییەکانی جێبەجێ کردووە! پێشەکی لە دێر زەمانەوە زانیوێتی وەکو ئەمڕۆ روودەدات، ئەمەش بەرهەمی خیانەتی رابردوویانە، کە کەسی دەنگی نەکردووە، بەرهەمی بێدەنگی خەڵکی بووە، رایانهێناون، تا ئەوەی ئەمڕۆی لێدەربچێت، بە هەموو دزیی و خیانەتانەوە خەڵکیش ئەمانیان قبوڵ کردووە، ئەوان کاریان لەسەر کردووە، ئەم رۆژە دروست ببێت. لە خۆڕا نییە مەسعود بارزانی کوڕە بچکۆلەکەی مەسرور دەکاتە باوەشی و پێی دەڵیت مەسەلەی کەرکوک بۆ تۆ جێدەهێڵین، دیارە لە ئیستاوە منداڵەکانی ئێمەش ئامادەکەن، کە ببنە کۆیلەی کوڕەکەی مەسرور و سەرکردە و بەرپرسەکانی دیکە، چونکە لە خیانەتیشدا نمونەی زۆری وەک خۆیان دروست کردووە، تا قبوڵی بکەن، بۆ ئەوەی خۆیان خیانەت و دزیی گەورەتر بکەن، بۆ ئەمەش هاتوون دزی بچووکی زۆریان دروست کردووە، بۆ ئەوەی درۆی قەبە بکەن و خەڵکی دەنگ نەکات و لوتی زلی خۆیان بە سەرماندا شۆڕ بکەنەوە ، درۆزن و ساختەچی زۆریان وەکو خۆیان دروست کردووە، هەموو ئەمانە رێگاپێدراوە، چ لە ناو دامودەزگانیاندا، چ لەناو حیزب و پارت و راگەیاندنەکاندا، بۆ پاشەڕۆژیش ئامادەکراون. شاسوار واحیدی کەبابچیش یەکێکە لەو نمونە جوانانەی کە دەسەڵاتی پارتەکان و سەرکردەی حیزب و بەرپرسەکان هەر زوو بۆیان دروست کردووین.\n- لای خەڵکی سڵیمانی بە کوڕی واحیدی کەبابچی ناسراوە!\n- لای دەسەڵات و بازرگانەکان: بە کاکە شاسواری کوڕی کاکە عەبدولواحید و جەنابی سەرۆکی نەوەی نوێ بانگ دەکرێت.\n- لە کۆمپانیاکەی خۆی، بە خاوەنی نالیا و چاڤیلاند و ئێن ئاڕ تی، دەناسرێت.\n- بەڵام لە ئەڵمانیا وەکو عەرەب و بە ناوی (هیثم عەبدولواحید قادر) ناسراوە، چونکە بەو ناوەوە خۆی تەسلیم کردووە و مافی پەنابەریی سیاسیی وەرگرتووە.\nهەر کەسێکیش مافی پەنابەری سیاسیی پێ بدرێت، بۆی نییە بگەڕێتەوە بۆ وڵاتی خۆی، بەڵام کاک (هیثم)ی کوڕی واحیدی کەباچی دوای سێ - چوار رۆژ لە وەرگرتنی مافی پەنابەری، ئاگری جگەر هەڵیگرتووە و بە نامەیەکی دڵدارییەوە لە رێگای ئێرانەوە گەڕاوەتەوە بۆ سلێمانی (لە خوارەوە بڕوانە ئەو نامەیەی کە بۆ کەپڵەکەی نووسیوە).\nبە پێی ئەو بەڵگانەی کە لەبەر دەستماندایە و زانیاریی دیکەشم لەسەری کۆکردۆتەوە، هەر کەموکوڕییەکیش لە لێکدانەوە و بۆچوونەکانمدا دەبینرێت، هەڵبەت کاک (هیثم) خۆی دەتوانێت زانیارییەکانمان بۆ راست بکاتەوە و دەوڵەمەندتری بکات، بە تایبەتی ئەگەر رۆژ و ساڵەکان هەڵەی تێدا بێت.\nبە پێی ئەم بەڵگانەی کە من لێرەدا بڵاویان دەکەمەوە، لێکۆڵینەوە و بەدواچوونی خۆمە لەسەر بەڵگەکان و بەراوردکردنیانە لەگەڵ یەکتری، واز لەو بەشەیان دەهێنین کە چۆن لە دواییدا گەڕاوەتەوە بۆ کوردستان و بووە بە خاوەنی کۆمپانیا و دەوڵەمەند بووە، یان دەزگای راگەیاندن و کەناڵی تەلەفیزیۆنی داناوە، ئینجا قەپی گەورەی گرتووە حیزبی سیاسیی دروست کردووە. کە هەمووی بە پلان بۆی جێبەجێ کراوە.\nلەو بەڵگانەی خوارەوەدا سەرۆکی نەوەی نوێ ناوەکەی ئاوایە:\nناوی دایک: زکیة احمد\nشوێنی لە دایکبوون: کرخ / بەغدا\nساڵی لە دایکبوون: ٢ / ١٢/ ١٩٧٨\nالبطاقة الشخصیة (٦٥٢١٦٨)\nسجل: ٤٨٣ م\nژمارەی رەگەزنامەی عێراقی:\n٧٣٤٥٥٩ – رۆژی ٣/ ٥/١٩٩٤\nهەموو ناسنامە ساختەکانی لەگەڵ یەکتر گونجاندووە.\n- بەپێی ئەو بڕوانامانەی کە دەیانبینن، منیش لێکۆڵینەوە و لێکدانەوەم بەم جۆرە کردووە:\n- کاک (هیثم) واتە شاسوار لە رۆژی ٢/ ١٢ / ١٩٧٨ لە دایک بووە، واتە دوای شەش ساڵ لە تەمەنی شەش ساڵان ، چٶتە قوتابخانە کە دەکاتە ساڵی ٨٥ / ٨٦\n- ئەگەر شاسوار هەموو پۆلەکانی سەرەتایی بە سەرکەوتوویی تەواوکردبێت، واتا ساڵی ٩١ / ٩٢ چۆتە ناوەندی ، بە دواییدا چۆتە ئامادەیی.\n- بە پێی ئەو بڕوانامەیەی کە لە خوارەوە دەیبینن، ساڵی ١٩٩٧/١٩٩٨ نووسراوە، وا دەردەکەوێت کە دوو ساڵێک لە نێوان سەرەتایی و ناوەندیی و ئامادەییدا دەریش نەچووبێت و مابێتەوە.\n- بە پێی ئەو بڕوانامەیە ساڵی ١٩٩٨ خولی دووەم ئامادەییشی تەواو نەکردووە. ئەگەر لێکدانەوەکە هەڵەیە ، تکایە با راستیی بکاتەوە.\n- ئەگەر ئەو ساڵ و رۆژە تەواو بێت، کەواتە دەبێت شاسوار عەبدولواحید ساڵی ٢٠٠١ / ٢٠٠٢ کۆلێژی تەواو کردبێت. تەماشا بکەن ئەوەندە زیرەک بووە، هەموو ساڵێک دەرچووە وتەقەڵی لە رۆژ و ساڵیش داوە، ئەم کوڕە زیرەکە هەمووی بەسەرکەوتویی بڕیوە. زیرەکیی و دەرچوونەکەی بە بڕوانامەکەی ئامادەییدا دەردەکەوێت، بڕوانە نمرەکانی دەریدەخات، کە چەند لە خوێندندا جەربەزە و لێهاتوو بووە.\n- شاسوارعەبدولواحید ناسنامەیەکی وەزارەتی خوێندنی باڵا و لێکۆڵینەوەی زانستی لە زانکۆی بەغدا بۆ مافی پەنابەری لە ئەڵمانیا تەسلیم کردووە، گوایە کۆلێژی ئەندازیاریی مەدەنی خوێندووە، و تەواوی کردووە، لێرەدا رەنگە پرسیار بکرێت، کە ئایا دوای تەواوکردنی خوێندنەکەی یەکسەر چۆتە ئەڵمانیا، یان پێشتر، یان دواتر؟ چونکە ئەو ناسنامەیە لە رۆژی ٣١ / ١٢ / ٢٠٠١ نووسراوە. نازانرێت لە زانکۆی بەغدا خوێندوویەتی یان لە سلێمانی، بەڵام مادام خۆی وەکو عەرەب لە قەڵەم داوە، مانای وایە لە زانکۆ و لە بەغداد تەواوی کردووە، بە دوایدا ساڵی ٢٠٠٢ چۆتە ئەڵمانیا، ئەو ساڵەش بۆ عەرەبەکان ئاسانتر بووە وەربگیرێن و مافی پەنابەرییان پێبدەن، نەک وەک کورد، هەروەها لەو ساڵەدا وەکو لەو نامەیەی کە شاسوار بۆ کەپڵەکەی نووسیوە، دەردەکەوێت، لە زانکۆی سلێمانی یەکترییان ناسیووە و دەچێتەوە سەردانی دەکات، واتا هێشتا کەپڵەکەی لە زانکۆیە، دیارە شاسواریش یان خوێندنی تەواو نەکردووە و رایکردووە چۆتە ئەڵمانیا، یان وای راگەیاندووە کە تەواوی کردووە. لە هەموو حاڵەتەکاندا درۆی زۆری تێدایە، چونکە ساڵەکان هیچیان لەگەڵ ئەوەدا نایەتەوە کە چۆن و کەی ئامادەیی تەواو کردووە، ئایا نمرەیەکی وا بەرزی هێناوە تا لە کۆلێژی ئەندازیاری وەرگیرابێت، یان نا؟ ئەگەر چوبێتە کۆلێژی ئەندازیاری چۆن و کەی چووە، چەند ساڵی خوێندووە؟ هەموو ئەمانە بوونەتە جێگای پرسیار. ئەو درۆ زلانە لوتی شاسواری درێژتر کردۆتەوە، بۆیە بەرپرسەکانیش زوو ئاوڕیان لیداوەتەوە و کردویانە شەریکی دزیی و فزی و خیانەتی خۆیان، رەنگە هەر ئەوانیش بڕاونامە و خوێندن و تەزویراتیان بۆ جێبەجێ کردبێت، وەکو وتمان بەو نامەیەدا ئاستی وشیاری و خوێنەواری شاسوار دەردەکەوێت، ئێمە لەبەر ئەمە بەشێک لەو نامەیەمان رەشنەکردۆتەوە، تا خوێنەر بە باشی ئاستی خوێندەواری شاسوار هەڵبسەنگێنێت.\n- ئەوەی من لێکۆڵینەوەم بۆی کردووە، وەکو لە بڕوانامەی ئامادەیەکەشیدا دەردەکەوێت، ئەوە دەسەلمێنێت، کە شاسوار بە قۆپیە و ساختە خوێندنی تەواو کردووە، تەنانەت بڕوانامەی خوێندنەکانیشی بە فێڵ و ساختە دەرهێناوە، ئەو ئەگەر لە ناو دۆکان و دەڵاڵی بازاڕ و ساختەکاریی و تەزویردا گەورە بووبێت، هەڵبەت تەزویرکردنی ئەو هەموو بڕوانامە و ناسنامە زۆر بۆی ئاسان دەبێت، تەنانەت بڕوانامەی خوێندنی ئامادەییشی بە ئاسانی تەزویر کردووە. لە هەمووی گرنگتر ئەوەیە ئەگەر تەماشای دوا نمرەی ئامادەیی بکەیت، هەست دەکەین ئاستی خوێندەواریی شاسوار چۆنە ئایا شایستەی ئەوە بووە کە بچێتە کۆلێژی ئەندازیاریی، یان نا، بەڵام بۆ بەرپرسەکان کەسێکی وا زۆر باش بووە، ئەمەیان بدۆزنەوە، تا بیکەن بە بازرگان و ئەو هەموو پرۆژانەش بخەنە بەر دەستی، ئەو هەموو زەویی و زارە لە سلێمانی داگیر بکات، چونکە کەسێکی دەڵاڵ و ساختەچی بەردەم حەوزەکەی سلێمانی باشتر دەتوانێت کارەکانیان بۆ بکات و پینەی هەموو شتێکیان بۆ بکات، ئەوە نییە کوڕەکانی نەوشیروانیش لە حەوزەکە، دوکانی بازرگانیان بۆ پیاوەکانی خۆیان داناوە!؟\nهەڵبەت وەکو کەسە نزیکەکانی شاسوار باسی دەکەن، کە شاسوار دوکانداریش بووە و شریتی ڤیدیۆ و کاسێتیشی فرۆشتووە، ئەمەش بەزمەکەی بۆ خۆشتر کردووین، کە چۆن ئەم تەمبەڵە لە هەمان کاتدا سەرقاڵی خوێندن و کاسبیش بووە، دوایی چۆتە ئەڵمانیا، بۆ خۆی گومانێکی دیکەش جێدەهێڵێت، چۆن و کێ یارمەتی داوە لە دواییدا بۆتە بازرگانێکی سەرکەوتوو، لە پڕدا هەلتۆقی؟! هەڵبەت بڕوانامەی خوێندن و دەرچوون و سەرکەوتنەکەی لە ئامادەیی و کۆلێژ، ئەوەشمان پێ دەڵێت، کە دەستێکی دەسەڵاتی لە پشتەوە بووە. دەنا ئەو چەند ساڵە کەمەی کە دەمێنێتەوە تا ساڵی ٢٠٠١ چۆن بەشی ئەمانەی کردووە!؟ ئەگەر لە دوای ئەو ساڵانەشەوە بێت واتە لە دوای روخانی رژێمی بەعس لە دوای ساڵی ٢٠٠٢، چۆن لە ماوەی چوار ساڵە کەمەدا ئەم کابرایە لە پڕێکدا بە تڕێک بوو بە کوڕێک، دواییش هەر زوو بە ئاسانی و بێ سەرئێشە بوو بە خاوەنی سەروەت و سامان، مۆڵ و گوندی ئەڵمانیی، شوقە و تەلەفیزیۆن، کۆشک و تەلار و هەموو شتانەی تر! کەسیش لە گوڵ کاڵتری پێ ناڵێت؟ خاوەن قەرزەکانیش دەسەڵاتیان نییە لەسەر ئەو هەموو قەرزە زۆرانە راپێچی دادگای بکەن؟. (خۆشی بە گاڵتەوە بە قەرزاردارەکان دەڵێت، بڕۆن یاسا هەیە و شکاتم لێبکەن!). یان پێیان دەڵێت: (کارتی چاڤیلاندتان دەدەمی، بڕۆن لە جیاتی پارەکە سواری چەرقوفەلەق ببن، بۆ خۆتان رابوێرن، سیر بخۆن و زوڕنا لێبدەن!؟).\nگومانی تێدا تێدا نییە شاسوارە کەسێكی دروستکراوە و دەسەڵاتدار و بەرپرسەکان لە پشتییەوە وەستاون، رێگاشیان پێداوە کە شاسوار لە رێگای کەناڵەکەیەوە، لە رێگای حیزبەکەی قسەشیان پێ بڵێت!، هەم ئەوەیان بۆ دەسەلمێنێت کە دەسەڵاتەکە دەسەڵاتێکی دیموکراتییە و ئۆپزیسیۆنە، هەم دەنگی ناڕازی هەیە و کەس لەسەر دەربڕینی راوبۆچوونەکان ناگیرێت و لەناو نابرێت. بۆیە دەسەلاتیش رێگایان پێداوە و ئەو هەموو سەرکەوتنەیان بۆ شاسوار تۆمار کردووە، ئەوەی کەمێک خاوەنی بیرکردنەوە و عەقڵ بێت لەو گەمەیە تێدەگات، لێکدانەوەی لۆژیکی و حسابکردنی بیرکاریانە، دەمانگەیەنێتە ئەو ئەنجامەی کە چۆن و بۆچی لە پڕدا ئەم کوڕە سوکەی ناو کۆمەڵگایان هێنا و هەڵیان تۆقان و کردیان بەم کوڕەی کە ئیستا دەیبینین.\nبە پێی ناسنامەی باوکی شاسوار، باوکیشی خەڵکی بەغدا و لەوێش کەبابچی بووە\nبە لاشمانەوە سەیر نەبێت شاسواری بازرگان، یەک دێڕ نووسین و وتار شیعری نییە، خاوەنی بەهرەی ئەدەبیی و سیاسییش نییە، تەنیا ساختەچییەکە کردوویانە بەو دەنکە شقارتەیەکی داگیرساوەی کە شای ئێران نمونەی بۆ هێناوەتەوە، لای بەرپرسەکان شاسوار و سروەی خوشکیشی تاقیکراونەتەوە، کاتێکیش بازرگانێکی ئاوا دەزگایەکی راگەیاندن و تەلەفیزیۆنیش دەکاتەوە، بە دوایدا حیزب دروست دەکات، هەموو ئەمانە پێمان دەڵێن، دەسەلاتی پارتەکان بەدوای کەسانی سووکتر لە خۆیان گەڕاون، تا مەترسی تێداچوون لەسەر خۆیان نەمێنێت، تەماشای نامەی دڵدارییەکەی شاسواریش بکەن، کە بەشێکمان ئاشکراکردووە، منداڵێکی دەرچووی سەرەتایی، لە شاسوار باشتر دەتوانێت ئەو دەربڕینانەی هەبێت، بەو خەتە ناشرینەی جوانتر بە بێ هەڵەی رێزمانەوانی دەتوانێت نامە بنووسێت. ئەو نامەیە هەرچەندە نووسینێکی شەخسیی بوو، من ئەو مافەم بە خۆم نەدا هەمووی بڵاوبکەمەوە، تەنیا ئەوەی پەیوەندیی بەم باسەوە هەبوو هێشتوومەتەوە و ئەوانی دیکەم سڕیوەتەوە، بەڵام وەکو بۆم دەرکەوت، شاسوار کەسێکی ناتێگەیشتوو، نارۆشنبیر، نەخوێنەوار، فڕی بەسەر سیاسەت و دنیای ئەدەب و عیلم و مەعرفەوە نەبووە، تەنیا کەسێکی فاشل لە خوێندن، تەمبەڵ لە قوتابخانە، بەڵام لە بازرگانی و دوکاندارییدا شەیتان و بێویژدان و دز و ساختەچیی، سەیر بکەن چۆن بە زمانی بازاڕیانە دەنووسێت، بە کەپلەکەی دەڵێت: (حەیوانەکەم)، بەرپرسەکانیش پیویستیان بەم جۆرە کەسانەیە، بۆیە لەو سێ چوار سالەی دواییدا هێنایان و کەمێک دەرس و شێوازی گفتوگۆ و سیاسەت و شتیان فێرکرد، لە ژێریشەوە کلکیان گرتووە. شاسوار خۆشی دەزانێت، کە نە خۆی و نە کلکی ناتوانیت جوڵێنێت، چونکە بەدەست چەند بەرپرسێک و دەسەڵاتەوە، بەردەوام ئەوان سیناریۆی هەموو شتێکی بۆ دادەڕێژن، ئەو دەستەی کە پەڕۆی باندج و لەفافی سپی لێوە پێچاوە، سیمبوڵی سپیکردنەوەی پارە دزراوەکانی بەرپرسەکانە، بۆیە شاسوار خۆشی دزیی لەو خەڵکە دەکات، زەوی زۆر داگیردەکات، قەرزاری سەدان هاوڵاتی شاری سێمانییە، ترسی لە کەس نییە کە نایانداتەوە، یان موچەی کرێکار و فەرمانبەران نادات و دوای دەخات، چونکە دەسەڵاتی لە پشتە تەنانەت ئەو پارە زۆرەی کە لە بانک و کۆمپانیاکان وەریگرتووە و نایداتەوە، هەمووی قەرزی خۆی نییە، لە ژێرەوە هەموو دزیویانە و ئەمیان کردووە بە گای قەشە.\nشاسواری شای بەڕەی نوێ\nئەگەر دەسەڵات و بەرپرسێک لە پشت شاسوارەوە نەبێت، شاسوار نەدەبووە ئەو شاسوارەی ئەمڕۆ، خاوەنی کۆشک و تەلار نەدەبوو.\nئەو زانیارییانەی کە دەستم کەوتوون، باس لەوەش دەکەن، کە حاکم قادر و عومەر مورتاح و چەند بەرپرسێکی دیکە پشکیان لە هەموو پرۆژەکانی شاسواردا هەیە، بە بنەمالەی تالەبانیشەوە، نەوشیروان مستەفاش بە بیانویی بزووتنەوەی گۆڕانەوە، پارەی لە رێگای مستەفای سەید قادر لە شاسوار وەردەگرت، فەرمانبەرانی ئەو بانکە (x) شایەتی لەسەر ئەمە دەدەن، کە چۆن مستەفای سەید قادر چەکی بانکی نالیای پێ بووە و پارەکەی وەرگرتووە. دروستکردنی نەوەی نوێش، کە راستترە بگوترێ، (بەڕەی نوێ)، تەنیا بۆ ئەوەش بوو، کە دەسەڵاتداران بە ئاسانی و بە ئیسراحەت نیشتیمانی داگیرکراوی کورد لە باشوور لە ژێر خۆیان رابخەن و بەسەریدا بڕۆن.\n(نەوەی نوێ)، یان (بەڕەی نوێ)، لەگەڵ (پارتی داد و گەشەپێدانی بەرهەم)، بە (گۆڕان)یشەوە هەمووی بۆ چەواشە و خنکاندنی دەنگی راستەقینەی ئۆپۆزیسیۆن و نارازیی دروست کراون، بە تایبەتی لە کاتی هەڵبژاردن و دەنگداندا دەسەڵاتی پارتەکان یەک دوو حیزبی ئاوا بە جەند خوێڕییەک دروست دەکەن، تا رۆحی خیانەت تەڕ و زیندوو بکەنەوە، گەنج و لاوی خەڵکی ساویلەکی پێ چەواشە بکەن، تا بچن دەنگ بدەن.\nلە دوا قسەمدا، کە دوا تەقەڵی نووسینەکەم دایدەنێم ئەوەش بڵاودەکەمەوە، کە ئیستا شاسوار عەبدولواحید لە رێگای فڕۆکەخانەی هەولێرەوە (VIP) هاتووچۆ دەکات، ئەو نامەیەی کە بەڕەی نوێ رایخستووە لە بەردەم پێی مەسروردا ئەوەشمان پێ دەڵێت کە بە راستیی شاسوار دروست کراوە، بۆیە ئاساییە ئەم بێ شەرمەش وەکو بەرهەم ساڵح بە عەرەب لە قەڵەم بدات، درۆ و ساختەچێ بکات، دەستی خەڵک ببڕێت.\nبەرەی نوێ و دروستبوونی هەر رێکخراو و حیزبێک خێری بۆ شاسوار و ئەوانەی دیکە تێدایە ، کە ناویان وەکو سەرۆک و سەرکردەی حیزب تۆمار دەکرێت، نەک وەکو بازرگانی دز و جاش و خۆفرۆش، بەمە دزییەکانی خۆیان سپی دەکەنەوە، بۆ نمونە نایەوێت وەکو جاش و پیاوکوژێکی وەکو تەحسین شاوەیس ناویان بچنە مێژووەوە، لەم لاشەوە شاسواریش دەیەوێت وەکو بازرگان و سەرکردە و بەرپرسێک بژی و بمرێت، وەکو سەرانی کورد لە گەڵ خۆیدا دزیی و خیانەت و ناپیاویی ببەنە ژێر گڵەوە، کوڕ و نەوەکانیشیان دەسەڵاتدار و خاوەنی نیشتیمان بن، راستییەکەی ئەوەشە، ئەم دز و خائینە بچوکانە پیاوی سروشتی نیین، تا رۆژێک بییانەوێت بەرامبەر بە پارتی و یەکێتیش بوەستنەوە.\nسی ڤی شاسوار:\nکابرایەتی تەمبەڵ، قۆپییەچی، خەتناخۆش، نەزان، ساختەچی، دز، درۆزن، دەستبڕ، نەفام، زمانلوس، بێویژدان، بەدرەوشت،... ئیتر خۆتان باقییەکەی تەواو بکەن، چونکە هێندەم لەسەر ئەم هەموو خائین و ناپاکانە، هیچ و پوچە بازرگان و سیاسیی و روناکبیرانەی دەسەڵات، نووسیوە ماندووبووم.\nئەڵمانیا... وێنەی هیثم عەبدولواحدی کەباچی (ایام زمان)


"ئەزموون" لە فێستیڤاڵی نێوده‌وڵه‌تی فیلمی "کاڕلۆڤی ڤاری" پێشوازیی لێکرا.\nفیلمی سینەمایی "ئەزموون" لە دەرهێنانی سینەماکاری کورد "شەوکەت ئەمین کورکی" له به‌شی پێشبڕکێی سه‌ره‌کی ٥٥مین خولی فێستیڤاڵی نێوده‌وڵه‌تی فیلمی "کاڕلۆڤی ڤاری" نمایش‌کرا و له لایه‌ن بینه‌رانه‌وه پێشوازیی لێکرا.\nفیلمی سینەمایی "ئەزموون" بەرهەمی هاوبەشی هەرێمی کوردستان و وڵاتانی ئەڵمانیا و قەتەر؛ له یه‌که‌مین نمایشی جیهانی خۆیدا کاتژمێر ٨ی ئێوارێی ڕۆژی چوارشه‌مه ٢٥ی ئۆگۆستی ٢٠٢١ به ئاماده‌بوونی هه‌ندێک له ستافه‌که‌ی له‌وانه: "شەوکەت ئەمین کورکی" ده‌رهێنه‌ر، "مەمەد ئەکتاش" بەرهەمهێنه‌ر، ئاڤان جەماڵ و ڤانیا سالار ئه‌کته‌رانی سه‌ره‌کی له به‌شی "پێشبڕکێی سه‌ره‌کی" جریستال گلۆبە په‌نجا و پێنجه‌مین خولی فێستیڤاڵی نێوده‌وڵه‌تی فیلمی "کاڕلۆڤی ڤاری" له هۆڵی "گڕاند هاڵ" له شاری کاڕلۆڤی ڤاری له وڵاتی کۆماری چیک چووه سه‌ر په‌رده‌ی سینه‌ما و له لایه‌ن بینه‌رانی ئه‌م فێستیڤاڵه گرینگه پله یه‌که‌ی سینه‌مای جیهان، پێشوازییه‌کی بێوێنه‌ی لێکرا.\n"ئەزموون" بەرهەمی کومپانیای "میتوس فیلم"ی بەڕلین و کومپانیای "مەستی فیلم"ی سلێمانی؛ که لە لایەن کۆمپانیای نێودەوڵەتی ئەڵمانی "ئاڕت هوود" لە ئاستی جیهاندا بڵاودەبێتەوە له درێژه‌ی به‌شداریی له فێستیڤاڵی فیلمی "کاڕلۆڤی ڤاری"، کاتژمێر ١ی نیوه‌ڕۆی ڕۆژی پێنجشه‌مه ٢٦ی ئۆگۆستی ٢٠٢١ له سینه‌ما "پۆپ" نمایش‌کرا و له سانسی سێیه‌مدا کاتژمێر ٧ی ئێوارێی ڕۆژی هه‌ینی ٢٧ی ئۆگۆستی ٢٠٢١ له سینه‌ما "لازنێ ٣" و هه‌روه‌ها له سانسی چواره‌میشدا کاتژمێر ١٢ی نیوه‌ڕۆی ڕۆژی شه‌ممه ٢٨ی ئۆگۆستی ٢٠٢١ له سینه‌ما "درێهۆمێرا" له شاری کاڕلۆڤی ڤاری نمایش ده‌کرێت.\nپه‌نجا و پێنجه‌مین خولی فێستیڤاڵی نێودەوڵەتی فیلمی "کاڕلۆڤی ڤاری" ڕۆژی ٢٠ی ئۆگۆستی ٢٠٢١ به نمایشی فیلمی سینه‌مایی "زاتۆپێک" له ده‌رهێنانی سینه‌ماکاری چیک "داڤید ئۆندریژیژێک" ده‌ستی پێکرد و به نمایشی ٢٠٠ فیلم له ده‌رهێنه‌رانی وڵاتانی جۆراوجۆری جیهان له دوو به‌شی پێشبڕکێی و ده‌ره‌وه‌ی پێشبڕکێی تاکو ڕۆژی ٢٨ی ئۆگۆستی ٢٠٢١ له شاری کاڕلۆڤی ڤاری له وڵاتی کۆماری چیک درێژه‌ی ده‌بێت.\nفێستیڤاڵی نێودەوڵەتی فیلمی "کاڕلۆڤی ڤاری" له ڕێوڕه‌سمی کردنه‌وه‌ی خۆدیدا به مه‌به‌ستی به‌شداریی هونه‌ریی به‌رچاو له دنیای سینه‌ما به پێشکه‌شکردنی خه‌ڵاتی فه‌خری "گۆی بلۆری" له هۆڵی گه‌وره‌ی هوتێل "تێرماڵ" ڕێزی تایبه‌تی له ئه‌ستێره‌ی به‌ناوبانگی سینه‌مای جیهان "مایکێل کین" ئه‌کته‌ری ناوداری به‌ریتانی و هه‌ڵگری دوو خه‌ڵاتی ئۆسکار گرت و بڕیاروایه له ڕۆژانی داهاتوووشدا ڕێزیی تایبه‌ت له "جانی دێپ" ئه‌کته‌ر و به‌رهه‌مهێنه‌ر و ژه‌نیاریی ناوداری ئه‌مه‌ریکی بگرێت.


:: PM:01:31:15/09/2021 \nئه‌مڕۆ یارییه‌كانی گه‌ڕی یه‌كه‌م له قۆناغی كۆمه‌ڵه‌كانی چامپیۆنزلیگ درێژه‌ی ده‌بێت، چه‌ندان یاریی زۆر به‌هێز دێنه ئه‌نجامدان و چاوه‌ڕێی ئه‌نجامی سه‌رنجڕاكێش ده‌كرێت.\nئه‌مشه‌و له دوو كاتی جیاوازدا، هه‌شت یاری له گه‌ڕی یه‌كه‌می چامپیۆنزلیگ له كۆمه‌ڵه‌كانی یه‌كه‌م تا چواره‌م به‌ڕێوه ده‌چن.\nله یارییه‌كانی ئه‌مڕۆدا بینه‌ر و هه‌واداران كێشه‌یان بۆ دروست ده‌بێت، چونكه زۆربه‌ی چوار یاریی زۆر به‌هێز پڕ چێژ له یه‌ك كاتدا ده‌ست پێ ده‌كه‌ن.\nلیڤه‌رپوول و میلان\nبه یاده‌وه‌ریی یارییه‌كانی كۆتایی له 2005 و 2007، كه به‌یه‌كگه‌یشتن، ئه‌مشه‌و هه‌ردوو یانه‌ی لیڤه‌رپوولی ئینگلیزی و میلانی ئیتالی رووبه‌ڕوو ده‌بنه‌وه.\nیارییه‌كه له ئانفێڵد ده‌كرێت و به‌ڵانسی هێزیش وه‌ك ساڵانی رابردوو هاوسه‌نگ نییه، به‌ڵكو لیڤه‌رپوول له میلان به‌هێزتره و هه‌لی بردنه‌وه‌شی زیاتره.\nله‌گه‌ڵ ئه‌وه‌شدا چاوه‌ڕێ ده‌كرێت یارییه‌كی به‌چێژ و به‌هێز بێته ئه‌نجامدان.\nئینته‌رمیلان و ریال مه‌درید\nهه‌ردوو یانه ئه‌مشه‌و له یاریگه‌ی جۆزێپی میاتز له میلان به‌یه‌ك ده‌گه‌ن، وه‌ك هه‌میشه ریال مه‌درید له چامپیۆنزلیگ جیاوازه و ئه‌م وه‌رزه‌ش به گوڕوتینێكی باشه‌وه خۆی ئاماده كردووه، هه‌رچه‌نده گرێبه‌ستی باشی له مێركاتۆدا نه‌كرد.\nریال مه‌درید له لالیگا باش ده‌ستی پێ كردووه و شه‌مووی رابردووش به ئه‌نجامێكی گه‌وره له سێلتاڤیگۆی برده‌وه.\nله به‌رامبه‌ردا ئینته‌رمیلان كه ئه‌م هه‌فته‌یه له‌گه‌ڵ سامپدۆریا یه‌كسان بوو، هێشته تیپێكی ته‌واو ئاماده نییه، به تایبه‌تی دوای ئه‌و گۆڕانكارییانه‌ی به‌سه‌ر تیپه‌كه‌دا هات له هاویندا، كه رۆیشتنی راهێنه‌ر و چه‌ند یاریزانێكی لێ كه‌وته‌وه.\nوه‌رزی رابردووش هه‌ردوو تیپ له یه‌ك كۆمه‌ڵه‌دا بوون، له هه‌ردوو یاریی چوون و گه‌ڕانه‌وه‌شدا ریال مه‌درید بردنه‌وه‌ی تۆمار كرد,\nمانچێسته‌ر سیتی و لایپزیگ\nیاریی نێوان هه‌ردوو یانه زۆر تایبه‌ته، چونكه یه‌كه‌مجاره رووبه‌ڕووی یه‌كتر ده‌بنه‌وه و پێشتر هیچ یارییه‌كی فه‌رمییان به‌یه‌كه‌وه نه‌كردووه.\nمانچێسته‌ر سیتی له‌گه‌ڵ گواردیۆلا، چه‌ند ساڵێكه خه‌ونی بردنه‌وه‌ی نازناوی چامپیۆنزلیگی هه‌یه، وه‌رزی رابردووش له یاریی كۆتایی به چێڵسی دۆڕا، بۆیه ئه‌م وه‌رزه تیپه‌كه دووباره به هه‌مان گوڕوتینه‌وه ململانێی گه‌یشتن به جامه‌كه ده‌كات.\nله به‌رامبه‌ردا لایپزیگ دوای رۆیشتنی راهێنه‌ره‌كه‌ی و دوو له باشترین یاریزانه‌كانی، پێناچێت ئه‌م وه‌رزه بتوانێت ململانێیه‌كی به‌هێز بكات، له‌گه‌ڵ ئه‌وه‌شدا تیپه‌كه بناغه‌یه‌كی باشی هه‌یه و رۆحی ركابه‌ری تێدا به‌دی ده‌كرێت.\nكلوب بروج و پاریس سانجێرمان\nئه‌مڕۆ هه‌وادارانی وه‌رزشی چاوه‌ڕێی ئه‌وه‌ن پاریس سانجێرمان به به‌رگی نوێیه‌وه ببینن، چاوه‌ڕێی ئه‌وه‌ن "مێسی، نه‌یمار و ئیمباپێ" به‌یه‌كه‌وه له ناو یاریگه‌دا ببینن و چێژ له نمایشی تیپه‌كه وه‌ربگرن، كاتێك له به‌لجیكا رووبه‌ڕووی كلوب بروج ده‌بنه‌وه.\nچاوه‌ڕوانیش ده‌كرێت ئه‌مڕۆ هه‌رسێ ئه‌ستێره‌كه به‌یه‌كه‌وه له سه‌ره‌تاوه به‌شداریی یارییه‌كه بكه‌ن و هێزێكی ترسناك پێشان بده‌ن.\nخشته‌ی یارییه‌كانی ئه‌مڕۆ به‌م شێوه‌یه‌یه:\nبێشكتاشی توركی – بۆرسیا دۆرتموندی ئه‌ڵمانی 19:45\nشیریف تیراسپۆلی مۆڵدۆڤایی – شاختار دۆنێتسكی ئۆكڕاینی 19:45\nمانچێسته‌ر سیتیی ئینگلیزی – لایپزیگی ئه‌ڵمانی 22:00\nكلوب بروجی به‌لجیكی – پاریس سانجێرمانی فڕه‌نسی 22:00\nسپۆرتینگ لیشبۆنای پۆرتوگالی – ئه‌یاكس ئه‌مستردامی هۆڵه‌ندی 22:00\nئاتلێتیكۆ مه‌دریدی ئیسپانی – پۆرتۆی پۆرتوگالی 22:00\nلیڤه‌رپوولی ئینگلیزی – میلانی ئیتالی 22:00\nئینته‌رمیلانی ئیتالی – ریال مه‌دریدی ئیسپانی 22:00.\nسه‌رۆكی نوێی یه‌كێتیی تۆپی پێی عێراق هه‌ڵبژێردرا